2019 LETA LA NASYON PAR PREZIDAN DANNY FAURE Le 26 Fevriye 2019 - Speeches - State House Seychelles | Office of the President\nI en gran loner e en plezir pour mwan adres zot ozordi.\nAnsanm, koman en sel pep, noun gard lape, noun gard trankilite, noun gard stabilite e noun gard nou linite. Ansanm, noun kontinyen travay dir, noun kontinyen fer progre, pou anmenn nou pei kot i ete ozordi.\nPou ki leta nou nasyon i vinn pli solid, I enportan ki fondasyon nou sosyete I vinn pli solid. Lafanmiy i fondasyon nou sosyete. Pou kontinyen siport lafanmiy, nou bezwen ansanm adres plizyer size persistan ki pe afekte lafanmiy.\nLabi lalkol i enn sa size ki afekte lafanmiy. Promosyon lalkol, ler lavant lalkol, e lanvironnman kot nou vwar dimoun pe bwar dan en pti sosyete – tou sa I annan en lenpakt enorm lo nou zanfan ki pe grandi.\nMonn resevwar let sorti kot zanfan zot menm lo sa size lalkol dan zot fanmiy e dan lakominote. I kler ozordi, ki dan bann lakour kot i annan konsonmasyon lalkol ann ekse, zanfan i a risk.\nMoman inn arive pou nou pran bann mezir. Mon envit Lasanble Nasyonal pou fer zot kontribisyon lo la.\ni. Nou pou enpoz en moratoryonm apartir ozordi lo nouvo laysenns pour prodiksyon lalkol.\nii. I annan tro bokou promosyon e lavertisman lo lalkol. Sa i nesesit en kad ki kontrol promosyon e lavertisman ki nou permet pour lalkol.\niii. Nou annan en problenm de pliz an pli kot travayer pe raport travay anba lenfliyans lalkol. I annan en nesesite pou reviz lalwa lanplwa.\niv. Nou bezwen sanz fason ki nou takse prodwi lalkol. Nivo taks lo en kalite lalkol pou baze lo son konsantrasyon lalkol. Par egzanp, taks lo en labyer 5% i merit pli ba ki lo en labyer ki 8% lalkol. Taks lo en labwason ki annan 17% lalkol i merit pli o ki lo en labwason ki zis 7% lalkol.\nv. Apartir le 1er Zanvye 2020, laysenns pou vann lalkol pou nesesit en landrwa separe. Tou bann laboutik ki ozordi pe vann manze ansanm ek lalkol, zot pou ganny en an pou fer le neseser.\nvi. Lari Bazar i en landrwa popiler ki ganny frekante par bokou dimoun. Nou bezwen gard li konman en landrwa an sekirite e aksesib. Nou pa merit annan okenn laboutik ki pe vann lalkol dan Lari Bazar. Enn fwa ki laysenns vann lalkol sa bann laboutik i ekspire, Gouvernman pa pou renouvle.\nMon swe se ki le premye Zen sa lannen, ki lazournen bann Zanfan, laplipar sa bann mezir in fini antre an fors.\nEn lot problenm ki mon ti a kontan koz lo la ozordi, se labi bann zanfan. Nou zanfan i presye – se zot nou lavenir. Sa ki abiz nou bann zanfan, pe detri fabrik nou sosyete, e afeblir nou nasyon.\nStatistik resan sorti kot Zidisyer i montre ki dan sa dernyen dezan, Zidisyer in pas zizman lo 119 ka kot zanfan in viktim. Lafen lannen pase, ti reste ankor 55 ka dan prosedir Zidisyer. Sa se zis bann ka kin ganny raporte.\nI enportan ki nou konpran ki labi zanfan i annan en lenpakt lo son lasante emosyonnel, son lasante sikolozik, e son lasante fizik. E pli tar, i osi afekte son lavi adilt, son lavi profesyonel, e son lavi familyal.\nI enportan ki tou bann partener i travay pli pre ansanm pou ed bann fanmiy, e pou detekte sa bann viktim pli boner. I nou devwar si nou vwar e sispe okenn labi pou nou vinn devan e fer konnen lotorite a tan. Nou aksyon pou annan en gran lefe lo lavenir sa zanfan.\nEn lot size persistan ki pe afekte nou sosyete e lafanmiy, se drog. Kreasyon Lazans pour Prevansyon Labi Drog e Reabilitasyon en pti pe plis ki enn an pase ti avek bi ed nou dan sa batay kont drog. Progranm Methadone ti ganny entrodwir baze lo son nivo sikse dan lezot pei ki partaz serten similarite avek nou.\nAn rezilta sa bann entervansyon, nou’n vwar plizyer progre ozordi. I nepli egziste en ‘backlog’ demann pour bann dimoun al lo tretman. Ozordi, a ler aktyel, i annan 2 mil endividi kin anrezistre lo sa progranm avek Lazans pour Prevansyon Labi Drog ek Reabilitasyon. Sa 2 mil i pa zis bann sif. I bann dimoun reel. Nou konn zot. Nou pe travay avek zot. Nou pe donn zot en dezyenm sans dan lavi.\nSelon statistik resan sorti kot Lazans pour Prevansyon Labi Drog e Reabilitasyon, to retansyon bann dimoun ki pe swiv sa progranm i plis ki 80 poursan.\nSerten partisipan lo sa progranm pe aprezan trouv lanplwa formel atraver progranm Unemployment Relief Scheme. Mon anvi remersye tou bann anplwayer ki pe anploy sa bann sitwayen. Zot konpasyon i byen ganny apresye.\nParey zot deza konnen, Gouvernman pou konstrir en Sant Reabilitasyon Cap Ternay sa lannen. Ozordi, mon ti a kontan anonse ki sa sant pou ganny finanse antyerman par Gouvernman Emirat Arab Ini.\nAn plis, nou pe osi ganny sipor Lotorite Franse e Linyon Eropeen, pou devlop en progranm konpreansif avek bi re-entegre bann partisipan dan lanplwa, pou ki zot vin bann manm pli prodiktif dan nou sosyete.\nMsye Speaker, en lot problenm persistan ki mon ti adrese dezan pase, se lapovrete. Mon kapab dir ozordi, ki nou annan en meyer sistenm kordinasyon ant tou bann lazans konsernen. Swivan en survey konzwent ant Biro Statistik e Biro Aliviyasyon Lapovrete, nou osi konn bann fanmiy kin ganny klasifye konman pov.\nSa survey i demontre ki se pa zis en mank larzan ki fer dimoun pov. Se pou sa rezon, ki depi lannen pase, nou pe asiste bann fanmiy vilnerab dan en fason pli kordinen, e lasistans pa toultan finansyel.\nPUC pe al entrodwir en pre-paid meter pou fasilit lasistans ki fanmiy i gannyen pou zot depans elektrisite. PUC pou entrodwir sa bann meter apartir Zilyet sa lannen.\nNoun travay avek STC pou ki sa bann fanmiy i ganny en porsyon zot lasistans lo en kart STC apartir mwan prosen.\nSurvey in osi montre nou ki i annan dimoun ki merit ganny asiste, me zot pa konnen lasistans i la pou zot. Pou adres sa defi, noun pran en rol pli pro-aktif pou idantifye bann fanmiy ki bezwen nou lasistans, e travay pe osi ganny fer pou idantifye fanmiy ki a risk.\nSa lannen Gouvernman in bidzet 20 milyon roupi ki pou al anver reparasyon lakaz kin fini ganny idantifye, e ki zot kondisyon i dan en move leta.\nDan mon ladres lo Leta la Nasyon, an 2017 e 2018, mon ti dir ki sitiyasyon lakaz i en vre problenm pour nou pei. Ozordi, an 2019, malgre ki sitiyasyon lakaz i reste touzour en defi, nou pe fer progre.\nAn 2017, mon ti anons en progranm tre anbisye pou fer 24 lakaz dan 24 distrik dan 24 mwan. Anbisye an term resours finansyel, me osi anbisye an term resours imen, lo kote gouvernman e osi lo lapar kontrakter.\nVwala progre ki noun fer:\ni. 178 younit in konplete dan 5 distrik.\nii. 355 younit i ankor anba konstriksyon dan 16 distrik e travay pou ganny konplete avan lafen lannen. Retar in koze prensipalman akoz akse lo later kin bezwen ganny negosye.\niii. Dan 4 distrik nou pa ankor mobiliz kontrakter pour diferan rezon. Teren Bel Ombre in pli difisil ki nou ti ekspekte e in neseser pou re desinn plan. Les Mamelles e Glacis, Gouvernman in ganny retar pou negosye teren. Tandis ki Cascade, retar in vinn dan relokasyon Dog Unit e bann fasilite Lapolis PSSW. Malgre retar, Gouvernman i anvizaze konmans sa bann proze avan lafen lannen e sa 100 younit pou pare lannen prosenn.\nEn nouvo progranm ki monn ganny sipor Gouvernman Lenn, i konsern konstriksyon 3,000 lakaz. Nou pou konmans konstriksyon 600 lakaz dan 16 distrik sa lannen.\nApart ki konstriksyon lakaz, Gouvernman in osi etablir en sistenm pwen pou lakaz. Sa sistenm pwen ki transparan e pli zis, i annan pou bi priyoritiz bann ka. Depi ki sa sistenm in ganny etablir an 2017, 174 fanmiy in ganny zot lakaz.\nI osi annan bann ka, kot fanmiy i apros Gouvernman avek difikilte ki zot pe gannyen. Later in ganny anrezistre lo zot, me zot napa mwayen finansyel pou konstrir en lakaz e zot sitiyasyon finansyel pa permet zot ganny en loan avek labank. Pou sa bann ka, Gouvernman pou entrodwir en nouvo progranm. Gouvernman pou konstrir lakaz lo zot later dapre son standar. An esanz, depandan lo grander later, Gouvernman pou konstrir enn oubyen de younit an plis, pou ki lezot fanmiy i osi ganny asiste.\nMsye Speaker, mon osi anvi felisit nou bann fanmiy kin konstrir zot prop lakaz e sekter prive ki’n konstrir lakaz pou lwe. Statistik sorti kot Lotorite Planning i montre ki dan sa dernyen 5 an, lakantite laplikasyon pour konstriksyon lakaz ki’n ganny soumet, in ogmante par anviron 25% par an an mwayenn. Pandan sa dezan kin pase, sa lotorite in donn laprouvasyon 1,571 aplikasyon. Sa sif pa enkli proze lakaz gouvernman. Atraver Labank Santral, nou vwar ki lannen pase, valer “loan lakaz” dan sistenm banker pour bann endividi ti mont par 32%.\nI pran bokou sakrifis pou konstrir en lakaz. E sa logmantasyon i montre ki zefors pou amelyor sitiyasyon lakaz i sorti kot fanmiy e kot sekter prive osi. Sak lakaz ki ganny konstrir i ed nou sitiyasyon lozman.\nOzordi, HFC i dan en pli bon pozisyon finansyel, e enn bann rezon se ki en gran mazorite fanmiy ki pran loan i repey byen e a ler. Mon remersye zot.\nAn rezilta sa, en nouvo mezir ki pou antre an fors apartir le premye Zilyet sa lannen, se pou HFC ogmant lakantite lannen pou repeyman en ‘loan’ pou sorti 23 an pou vin 30 an. Sa swa pou ganny ofer pour nouvo kliyan e osi pour kliyan ki deza annan loan.\nI annan fanmiy ki annan later, me ki napa mwayen finansyel pou fer ‘survey’ lo zot later. Sa i vedir ki zot pa kapab donn en morso zot zanfan, pou ki li i kapab pran en loan e konstrir en lakaz lo la. Swivan nou diskisyon, HFC pou entrodwir en nouvo kalite loan pou survey, pour ki sa problenm i ganny rezourd. Sa fasilite pou konmanse apartir le premye Zilyet sa lannen.\nNou’n osi diskit avek HFC lo size bann fanmiy ki deza annan en lakaz, me ki zot lakaz i bezwen en pe reparasyon. HFC i deza annan sa ki nou apel Home Improvement Loan. Me apartir le premye Zilyet sa lannen, HFC pou kree en fasilite spesyal pour son bann kliyan ki’n ek li pour plis ki 12 an.\nGouvernman in re-egzamin sa sistenm pwen pour later. Dan nouvo revizyon, abilite finansyel bann aplikan in ganny revize pou sorti 800, 000 roupi pou vinn 550, 000 roupi. Sa sanzman I osi annan en lenpak lo nivo saler sa aplikasyon. Dezormen, sa nivo i sorti 15,000 roupi pou vinn 12, 000 roupi par mwan. Pour bann aplikasyon kot saler I pli ba, Minister pou pran an konsiderasyon zot savings. Pour bann aplikasyon kinn fini kalifye pour en morso later, sa bann revizyon pa pou afekte zot.\nKriter zestyon apre ki aplikan in ganny alokasyon pou reste strikt – set a dir konstriksyon lakaz avan en peryod 5 an.\nFrer ek ser Seselwa, pri lavi i en size ki ganny diskite souvan. La mazorite keksoz ki nou konsonmen isi Sesel i ganny enporte – ki swa manze, lenz, karbiran, e lekipman. E letan nou enport keksoz, koman en pei, nou pa kapab etablir son pri.\nPar kont, i annan bokou mezir ki gouvernman in pran dan lepase pou ed fanmiy kapab fer fas avek zot bann depans. Sa bann mezir ki reste an plas ozordi i annan en lenpakt lo bidze gouvernman, anyelman.\nAnnou ansanm rapel bann mezir ki noun pran pou adres sitiyasyon kou lavi.\nTaks lo plizyer santenn prodwi in ganny abolir – enkli lavyann, legim, fri, juice, dizef, latizann, e pli resaman, noun tir VAT lo bwat ton.\nPandan sa dernyen 6 an, depi 2012, STC in gard menm pri lo sa lalis komodite swivan: lantiy, lafarinn, disel, disik, margarinn, delwil tournsol, diri, dile an poud, dile ti baba, ponm, zoranz, zonyon e ponm de ter. Noun gard menm pri lo sa bann prodwi lo Mahe, lo Praslin ek lo La Digue. Sa langazman i koute e i en depans annyel; a en valer 35 milyon roupi lo lapar STC lannen pase.\nDan nou zefor pou fer sir ki pri karbiran lo Praslin ek lo La Digue i reste parey lo Mahe, SEYPEC pou kontinyen abzorb sa kou. Lannen pase sa kou ti plis ki 30 milyon roupi.\n98% travayer in ganny en benefis swivan revizyon dan lalwa Personal Income Tax. Sa i en mezir ki kout plis ki 450 milyon roupi tou le lannen. Sa larzan ozordi i reste dan pos travayer.\nI enportan ki nou reste okouran ki Gouverman inn fer. Zis sa 3 progranm: STC, mentenir pri karbiran lo Praslin ek La Digue, ek Personal Income Tax, i kout Gouvernman en sonm o mwen 515 milyon roupi direkteman lo rediksyon pri lavi sak lannen. Sa pa enkli lasistans dan domenn tel ki lozman, SPTC e lezot lasistans endirek tel ki tarif pour delo ek tarif elektrisite pour lakaz.\nLogmantasyon dan pansyon retret pour dimoun aze, trezyenm mwan saler kin ganny garanti dan Lalwa Lanplwa, e logmantasyon dan saler minimonm, i osi trwa lezot mezir.\nEn lot mezir ki mon ti a kontan anonse ki pou ed lafanmiy se en rediksyon dan pri gas. Sa pou sorti 17 roupi par kilo pou vinn 15 roupi par kilo. Pou en boutey gas 9 kilo, sa i vedir en rediksyon sorti 153 roupi pou vinn 135 roupi. Sa pou pran lefe apartir le 15 Mars sa lannen.\nMsye Speaker, parey zot konnen, i annan en maksimonm lo pansyon ki en dimoun i gannyen avek Fon Pansyon Sesel. Monn demann Fon Pansyon Sesel pou konsider lentrodiksyon en pansyon minimonm pour son manm.\nMsye Speaker, leta nou nasyon i osi depan lo leta lasante nou pep. Nou bann maladi ozordi i konparab avek bann pei avanse dan lemonn. Nou sistenm lasante i annan en bon nivo performans lo tretman maladi. Me nou defi ozordi, se prevansyon.\nDan lepase mon ti liste nou bann aki, tel ki nivo vaksinasyon, kantite lannen ki dimoun i viv, e plizyer lezot. Tou sa i tre byen, me avek sa bon swen lasante, i annan responsabilite.\nFason ki sakenn de nou, nou anmenn nou lavi ozordi i en gran fakter nou kondisyon lasante demen.\nKonplikasyon liye avek dyabet e maladi kardyovaskiler i pli gran lakoz lanmor dan nou pei ozordi. Trwazyenm lo sa lalis se kanser.\nDyabet e maladi kardyovaskiler i etrwatman liye avek nou stil lavi. Sa i vedir keksoz ki nou manze, ki nou bwar, lakantite legzersis ki nou fer e plizyer lezot. I enportan alor ki nou mazin byen lo kalite e lakantite keksoz ki nou konsonmen. I enportan ki nou fer letan pou fer legzersis.\nSa lannen, Gouvernman pou entrodwir nouvo pratik pour prevansyon. Serten maladi, enkli serten kanser, i eriditer. Pour sa bann maladi eriditer, Gouvernman pou etablir en sistenm pou demann fanmiy sa dimoun kin ganny detekte avek sa maladi pou vinn fer tes. Deteksyon boner i kapab fer la diferans ant lavi ek lanmor.\n‘Overseas Diagnosis and Treatment Board’ inn ganny etablir anba lalwa ‘Overseas Treatment Act’, e se sa Board ki determin lekel ki bezwen en swen lasante a letranze. Zis lannen pase, 211 pasyan ti ganny tretman a letranze, a en kou 37.6 milyon roupi. Ladan, ti annan 47 zanfan.\nMon annan plezir anonse ki tre prosennman, nou pou lans en proze pou devlop en lopital spesyalize Providence. Gouvernman pou aste sa propriyete ki aktyelman pour Nouvobanq. Nou pou envit bann group lopital enternasyonal ki enterese pou envesti pou konplet sa proze. Lenfrastriktir ki asosye avek sa proze pou reste dan lanmen Gouvernman, e son laspe operasyonel pou ganny asire par en group spesyalize dan sa sekter.\nNou pou fer sa proze avek sipor Gouvernman Endyen pou nou kapab entrodwi bann servis spesyalize ki ozordi i nesesit anvoy dimoun a letranze pou trete. Par egzanp, sa lopital pou ofer tretman radyoterapi ki ganny servi pou tret serten ka kanser. Nou tou nou konsyan ki ka kanser pe ogmante dan nou popilasyon e sa demars pou ed nou adres sa dan en fason sistematik.\nSa proze i enn ki anmenn en nouvo dimansyon dan swen lasante ki disponib pour nou popilasyon. I annan osi bi pou kree loportinite ekonomik atraver tourizm medikal.\nMon remersye tou bann profesyonel e staff dan sekter lasante pour zot travay dir, devouman e langazman.\nLeta nou nasyon i osi depan bokou lo leta nou lanvironnman. Ansanm, nou bezwen kontinyen pran swen avek nou lanvironnman.\nNou bezwen kontinyen protez nou bann lespes rar e andemik, nou bann ekosistenm frazil e osi kontinyen zouir bann resours natirel dan en fason soutenab.\nDan sa lobzektif, Sesel pou kontinyen agrandir e osi azout bann nouvo landrwa proteze, an linny avek prezervasyon nou lanvironnman maren, pou adapte kont sanzman klimatik e devlopman nou lekonomi ble. Defi limero enn pour lemonn ozordi se sanzman klimatik. Isi Sesel i annan en gran lantouziazm parmi tou bann partener pou nou redwi nou lenpakt lo lanvironnman e amelyor nou konservasyon.\nLannen pase nou ti deklar 15% nou Zonn Ekonomik Eksklisiv konman bann landrwa proteze, e Gouverman inn donn son langazman pou ogmant sa ziska 26% mwan prosen. Ver Desanm 2020 nou pou ariv nou target 30%.\nFrer ek ser Seselwa, sa menm lanvironnman I osi enportan ki nou gard li touzour prop pour byennet nou lasante, nou bann viziter ki vizit nou e fitir zenerasyon. En lanvironnman prop i konmans avek sakenn de nou kot nou reste dan nou kominote, me osi dan landrwa piblik.\nDan sa zefor, lannen pase gouvernman in aprouv en nouvo polisi pour zestyon salte. Sa lannen, avek led Linyon Eropeen e Labank Mondyal, nou pou finaliz en plan daksyon a lon term lo zestyon salte.\nSa lannen Minister pour Lanvironnman e lazans pour lanbelisman e zestyon salte, pou konmans enplimant plizyer nouvo lapros e mezir. Par egzanp, ankouraz plis aktivite resiklaz pour bann boutey an ver e osi enplimant en proze ‘konverti salte a lenerzi’, an partenarya avek sekter prive.\nFrer ek ser Seselwa, krwasans ekonomik in kontinyen pandan sa dernyen lannen e nou reste lo en larout pozitiv. Avek sa krwasans i vinn en demann pour mendev, en fe ki mon ti fer resorti lannen pase. Dapre statistik pli resan pibliye an Desanm 2018 par Biro Statistik, ti annan an mwayenn 50,353 dimoun dan lanplwa formel. Sa sif i enkli etranze ki lo en permi travay.\nVer milye Fevriye, ti annan 22, 997 travayer etranze avek en permi travay. La mazorite sa bann permi i dan sekter konstriksyon, avek 6888 permi. Lotel e sekter tourizm i annan 3276 permi. Sekter komers i annan 977 permi.\nDan sekter byen etabli parey tourizm, nou vwar ki sa prosedir pou anploy etranze i mars byen e prosedir i ganny swiv. Anplwayer i etablir en kontra avek anplwaye anba sipervizyon departman lanplwa e departman imigrasyon.\nAnplwayer e anplwaye i konn zot responsabilite. Ler sa relasyon i mars byen tou le de kote i benefisye e i ed nou lekonomi.\nPar kont, letan dimoun i sey kas kontour, keksoz pa mars byen e malerezman, noun vwar serten lenstans resaman kot sa in arive.\nLetan napa kontra, dimoun i pran lavantaz lo zot prosen, sa i pa byen. Noun vwar lenstans kot serten anplwayer pa pe pey zot travayer. Sa i en leksplwatasyon.\nMon lans en lapel avek la popilasyon. Si zot vwar bann lenstans kot zot soupsyonnen anplwayer pe pran lavantaz lo son anplwaye, silvouple alert lotorite. Les nou konnen pou nou kapab pran mezir neseser. Lenportans se ki sa labi i ganny arete toudswit, e aksyon i ganny pran kont sa ki koupab.\nSif sorti dan Biro Statistik i osi montre nou ki nivo mank lanplwa i 3.5% - en sif ki vreman ba. Par kont, nivo mank lanplwa parmi bann zenn aze, mwens ki 25 an i 14.5%. Sa i o. I annan plizyer scheme ki Gouvernman in met an plas pou nou ede met zenn dan lanplwa.\nPar egzanp, Gouvernman i annan en scheme, My First Job, ki ede met zenn dan lanplwa letan zot fek fini zot letid pos segonder. Sa scheme pe mars vreman byen. Dan sa dernyen dezan, 1,481 zenn ti anrezistre lo sa scheme. Ozordi, selon statistik Minister Lanplwa, selman 8 ladan ki ankor pe rod en plas travay. Mon pran sa loportinite pou remersye bann lantrepriz e anplwayer ki pe servi sa scheme. I annan 175 anplwayer kin pran sa bann zenn dan sa dernyen dezan.\nEn lot progranm se ‘Reskilling’ ki ede donn dimoun lantrennman neseser pou ki zot kapab ganny lanplwa. Apartir le premye Avril sa lannen, i pou mandatwar pour tou anplwayer ki anploy travayer etranze lo GOP, pou pran bann zenn lo progranm ‘Reskilling’. Sa se avek bi ed Sesel dan nou zefor pou adres sitiyasyon mank lanplwa parmi lazenes.\nDan nou zefor pou nou adres mankman dan konpetans teknik, Gouvernman pe travay etrwatman avek Labank Mondyal pou nou annan en nouvo lekol teknik e vokasyonel lo Ile Soleil. Sa pou ganny devlope an partenarya avek sekter prive, e I pou ede prepar nou bann zenn pou zot pli byen entegre e kontribye dan devlopman nou pei.\nAn 2018, statistik sorti kot bann lazans lanplwa prive i montre ki sekter prive ti anrezistre plis ki 1,225 pos avek zot. Selon statistik Minister Lanplwa, an 2017 e 2018, lazans prive in met plis ki 2,089 dimoun dan lanplwa. Mon ankouraz dimoun ki pe rod lanplwa pou anrezistre avek Minister ou avek en lazans prive – pou zot ganny lasistans neseser pou ganny lanplwa.\nMsye Speaker, lakantite loportinite dan lekonomi an se moman, e lakantite lanplwa ki sekter prive pe kree – i anmenn mwan lo size ledikasyon. Selon statistik, 72% dimoun, zenn konman vye, ki pe ganny problenm ganny lanplwa, zot inn selman konplet letid segonder. Sa sif i demontre lenportans ledikasyon.\nLavites devlopman nou lekonomi i egzize ki nou bann zenn ki sorti dan lekol i pli byen ekipe pour lemonn travay. Ekipe an term konesans, ekipe an term konpetans, e ekipe an term latitid. I annan en gran lekspektasyon ki sistenm ledikasyon i reponn a sa demann toudswit, me sa i reste en defi.\nMalgre bann defi koman lenfrastriktir e mank ansenyan, i annan en gran zefor dan bann lekol e bann sant profesyonel pou reste touzour angaze. Mon remersye bann ansenyan e tou staff. Zot bezwen nou sipor kontinyel – zot bezwen sipor lafanmiy e zot bezwen sipor lakominote.\nGouvernman pou kontinyen donn tou son sipor anver lenplimantasyon Stratezi Mwayen-Term pour Ledikasyon 2018 a 2022, e Stratezi Devlopman Resours Imen 2018 a 2022, tou le de avek bi adres defi nou resours imen e bezwen nou lekonomi.\nI kler ozordi ki bann problenm dan lakour i annan en lenpakt enorm lo lanvironnman laprantisaz e performans nou bann zanfan. Sa i poz en defi reel pour nou sistenm ledikasyon. I enportan ki nou konpran ki ledikasyon i en responsabilite partaze. Ledikasyon i komans dan lakour. Paran i reste premye edikater zanfan.\nNou bezwen fer sir ki nou zanfan ek nou zenn pa zis aprann dan lekol, me zot aprann dan zot lakour e dan zot kominote osi. En lapresyasyon ek respe pour valer imen, respe pour lotorite, respe pour zot prosen – osi byen ki respe pour zot menm. Annou renouvle nou zefor pou fer sir ki nou zanfan i osi aprann nou kiltir e tradisyon Kreol ki sitan ris e ki en sours inifikater, e si nou pa fer atansyon, i pou sap nou.\nMinister Lafanmiy i annan progranm pandan vakans an se moman kot Sosyete Sivil e lezot partener minister i fer aktivite dan bann lekol. Apartir vakans Avril sa lannen, sa progranm pou ganny ranforsir par bann lazans gouvernmantal tel ki Konsey Nasyonal pour Spor, Konsey Nasyonal pour Lazenes, e Konsey Nasyonal pour Lar.\nSa bann Konsey ansanm avek lezot partener pou ogmant lakantite zanfan ki kapab ganny akse avek sa bann servis. Bi se pou donn zanfan en landrwa pozitiv pandan vakans – kot zot pe ganny loportinite pou devlop zot lekor e met zot lenerzi dan aktivite pozitiv.\nProgranm vakans a osi familyariz plis zanfan avek aktivite sivik. Par egzanp, dan sekter lanvironnman, nou vwar bokou lorganizasyon non gouvernmantal ozordi pe ede avek linisyativ lanvironnman dan domenn tel ki konservasyon e ledikasyon lo defi global ki pe menas lemonn. Nou vwar ki bokou sa bann lorganizasyon i ganny etablir e ganny zere par zenn, e ki sa bann lorganizasyon i annan bokou lenpakt. Sesel in fer bokou dan domenn lanvironnman, e mon fyer ler mon war nou zenn pe anmenn sa sekter an avan.\nSpor, Lar, Kiltir e Aktivite Sivik i bann lafors pozitiv dan nou lavi. Sa nouvo fason entegre nou bann progranm lo lapar sa 3 konsey nasyonal ki monn mansyonnen, ava kree sa loportinite adisyonel pou ogmant partisipasyon. Mon ankouraz nou zanfan e nou zenn pou servi sa bann aktivite pou gard zot lekor angaze dan en fason pozitiv.\nSa lannen i annan Zwe de Zil. An se moman, atlet i an plenn preparasyon e bokou pe servi sa dernyen 4 a 5 mwan pou entansifye zot preparasyon. Mon swet nou lekip bonn sans. Fer Sesel fyer an Zilyet sa lannen.\nMsye Speaker, serten landrwa i annan en gran valer leritaz pour nou sosyete. Enn sa bann landrwa se la promenad Beau Vallon kot nou annan Regatta tou le lannen. Pour plizyer deseni, sa later ti dan lanmen prive. Propriyeter in permet nou, ziska prezan, pou servi sa later pou fer plizyer aktivite.\nOzordi, mon tia kontan anonse ki Gouvernman in aste sa landrwa, pou ki nou bann zanfan, pti zanfan e aryer pti zanfan i osi kapab zouwir akse avek sa propriyete. Nou pou konstrir serten fasilite pou ki sa landrwa i pli konvenab pou nou bann fanmiy servi.\nFrer ek ser pep Seselwa, se nou ki fer nou lekonomi. Nou ki travay dan sekter lapes, tourizm, lagrikiltir, telekominikasyon, lekonomi ble, servis finansyel, konstriksyon, komers, pti biznes e plizyer lezot ankor.\nLeta nou lekonomi i stab. Nou pe pran swen avek zestyon nou lekonomi. Perspektiv krwasans ekonomik i reste pozitiv pour 2019, kot lekonomi i ekspekte kontinyen agrandir apre en lagrandisman 3.6% kin ganny estimen an 2018.\nNou dedikasyon e nou travay dir pe permet nou avanse. Aktivite tourizm in reste stab e sekter prodiksyon in agrandir. Par egzanp, statistik ofisyel i montre ki prodiksyon ton dan bwat in ogmante pou depas son pli o nivo prodiksyon, dan sa dernyen diz an.\nLannen pase nou ti akeyir 361,844 viziter, en logmantasyon 3% konpare avek 2017. Lakantite deviz ki sekter tourizm in anmenen par kont, li i ti ogmante par 16%. Statistik Labank Santral pe osi montre ki en pli gro porsyon sa reveni pe reste Sesel.\nNouvo kad klasifikasyon pour lotel pou antre an fors sa lannen, e prezans nou kiltir dan sa bann letablisman pou form parti kriter ki pou enflians ran en letablisman an term lar, lanmizik, la kwizin Kreol, e lezot. Sa a osi ede ogmant benefis ki sekter tourizm i anmenn dan lekonomi e ede avek prezervasyon nou kiltir.\nNou reveni deviz etranzer sorti dan lekonomi an antye ti ogmant par 12% lannen pase, ki reprezant 727 milyon dolar kin antre dan pei. Me nou konsomasyon I osi pe grandir. Preski menm la kantite deviz ki pe rantre dan pei, in osi kit pei par nou depans.\nDeviz kin sorti dan pei ti 701 milyon dolar an 2018 ki reprezant en logmantasyon 24% konpare avek 2017. Statistik Labank Santral i osi montre ki loan endividyel in ogmant par 13% dan sa menm peryod. Sa i montre ki demann i o dan lekonomi.\nMenm si ozordi lekonomi pe fer byen, letan nou regard otour nou, i annan bokou lensertitid dan lekonomi mondyal. Bann gran pwisans dan lemonn pe fer diskisyon e i annan gran diferans lo polisi komers antre zot. Pri karbiran pe kontinyen montre bokou volatilite. Lerop, kot la mazorite nou touris i sorti, pe osi pas dan lensertitid. An vi tou sa, nou bezwen reste touzour vizilan.\nBiznes aeryen enternasyonal i enn ki anmenn bokou risk e i pa en biznes ki fasil. Sirtou pour en pti lakonpannyen parey Air Seychelles, kot resours i limite.\nAn se moman, Air Seychelles pe pas atraver en legzersis transformasyon ki ti komanse lannen pase. Sa i enkli en lesanz 2 avyon pour 2 nouvo avyon ki pli efikas. Enn pou ariv an Zilyet sa lannen, e lot bonner lannen prosen. Sa i pou permet Air Seychelles konsantre son zefor lo larout rezyonal.\nSa plan transformasyon i bezwen sipor Gouvernman. San sa sipor, Air Seychelles ti pou vinn en lakonpanyen ki ti pou fer zis vol domestik e donn servis “ground handling” bann lakonpanyen enternasyonal ler zot apoz Sesel. Sa opsyon i enn ki ti pou pli profitab e pli senp, me i en opsyon ki ti pou fer Sesel vilnerab ekonomikman. Nou ti pou bezwen fye 100 poursan lo bann lakonpanyen an deor pou anmenn touris.\nLo en pwen stratezik, Gouvernman pa pare pou met pei dan en tel sitiyasyon.\nOzordi i annan bokou konpani aeryen ki vinn isi, me parey zot konnen, nou napa okenn garanti ki sa pou toultan leka. Avek nou lekonomi ki telman depandan lo tourizm, i alor tre enportan ki nou mentenir Air Seychelles touzour avek sa kapabilite pou fer vol enternasyonal. Air Seychelles i reste pour nou e lendistri tourizm, sa polisi lasirans ki neseser pou sof gard sa pilye nou lekonomi.\nMe lasirans i vinn avek en pri – i koute.\nDan en lanvironnman telman konpetitif kot menm bann gro lakonpannyen aeryen pe ganny difikilte pou reste ouver, i enportan ki nou kontinyen siport Air Seychelles pandan sa moman transformasyon.\nAlor, noun deside pou sibvansyonn Air Seychelles 6 milyon dolar par an pour sa prosen 5 an, apartir sa lannen. Etihad, ki partener Air Seychelles, in fini met tou son kontribisyon.\nMsye Speaker, gouvernman pe envestir dan lenfrastriktir pou permet sekter prive pozisyonn li lo bann lenvestisman lon term, e bann loportinite dan le fitir ki pou annan dan lekonomi. Mon rapel zot ki lenvestisman dan lenfrastriktir i en lenvestisman dan lefikasite biznes, e sa i en lenvestisman dan rediksyon kou lavi a lon term.\nAn se moman, i annan bann proze mazer ki dan staz avanse zot lenplimantasyon.\nEnn sa bann proze se agrandisman danm La Gogue ki pou kout 185 milyon roupi. Mon ti vizit danm La Gogue e vwar sa proze pou mwan menm. Nou pe ogmant oter sa danm pou li kapab tenir plis delo. Apre ki travay i konplete, kapasite sa danm pou ogmante pou vinn 1.6 milyon tonn delo, ki vedir 1.6 bilyon lit. Sa i reprezant en logmantasyon 600,000 tonn delo – ki vedir 600 milyon lit.\nPou annan en faz dan sa proze kot i pou neseser pou fer travay dan fon sa danm. Pour sa posib, tou delo pou bezwen ganny tire dan danm. Sa faz pou pran 2 mwan pou konplete, e dapre plan travay PUC, i pou konmans dan mwan Zilyet sa lannen.\nPandan sa 2 mwan ki travay pe deroule, nou servis delo pa pou alaoter ki nou abitye. Sa pou kree lenkonvenyans. An partikilye, zabitan dan Nor Mahe pou ganny afekte. Ozordi, mon demann zot konprenezon e korperasyon pandan sa peryod.\nI annan serten mezir ki mon ankouraz bann fanmiy pou pran, tel ki lenstalasyon tenk delo. PUC i deza annan en “scheme” pou ed dimoun finans zot tenk.\nDezyenm proze mazer i annan pou fer avek kapasite PUC pou transpor kouran lo en rezo 33,000 Volt, e osi donn li en larout alternativ pour distribisyon kouran. Parey nou’n remarke, sa rezo pe ganny enstale anba later, souvann fwa anba semen. Sa proze tre enportan pou minimiz risk koupir kouran.\nTransmisyon ot voltaz i osi ogmant efikasite – ki vedir PUC pou bril mwens karbiran pou prodwir elektrisite dan le fitir. Sa i bon pour nou lanvironnman e i osi redwir lakantite deviz etranzer ki nou depanse lo lenportasyon karbiran.\nAn vi devlopman sosyoekonomik dan was, les ek sid Mahe, sa proze a permet PUC fournir nouvo demann pour elektrisite dan mwayenn e lon term.\nBenefis i kler, me pandan ki sa proze ki pe kout 450 milyon roupi pe ganny enplimante, mon konnen i pe kree lenkonvenyans. Mon remersye tou dimoun pour zot korperasyon pandan ki sa travay pe deroule.\nLo La Digue, proze desarz kin fini konmanse, pou kout plis ki 200 milyon roupi. Sa proze i enportan pour soutenabilite La Digue. PUC pou osi enstal en kab elektrik ant Praslin ek La Digue pou amelyor servis elektrisite lo La Digue. Sa i a en kou 140 milyon roupi.\nSa 4 proze ki monn mansyonnen pe kout 975 milyon roupi. Gouvernman pe fer son mye an sa ki konsern lenvestisman. Me i osi kler ki striktir tarif ki nou annan ozordi, i annan son limitasyon. Komisyon Lenerzi pou fer en letid e soumet rekomandasyon lo en nouvo striktir tarif pour PUC.\nMsye Speaker, en lot proze mazer ki mon anvi adrese se proze Por Victoria. Lekivalans plis ki 65,000 “container 20-pye” i ganny mannye lo Por Victoria par an.\nOzordi, nou annan konzesyon dan Por akoz son limitasyon. Ler mon ti vizit Por resaman, monn vwar pou mwan menm travay ki Lotorite Por i bezwen fer. Sa se avek bi ogmant longer Por pou fer li enn ki 600 met longer, retir bann seksyon ki pa an bonn kondisyon, e ogmant siperfisi teren ki Por i annan.\nTravay konstriksyon pou konmanse an Fevriye 2020, e pandan ki sa travay pe ganny fer, pou annan konstrent dan loperasyon lo Por. Serten lazistaz pou bezwen ganny fer par tou dimoun ki servi Por – enportater, lazans, osi byen ki tou travayer lo Por.\nPou annan konblaz ki pou bezwen ganny fer, Por aktyel pou bezwen ganny kase, serten batiman pou ganny demolir, lespas pou bezwen ganny partaze avek travayer konstriksyon, landrwa mouyaz pou bato pou diminyen, e bokou lezot konstrent. Pou annan anviron 500 travayer konstriksyon lo sa proze.\nGouvernman pe pran otan mezir pou redwir lenkonvenyans. Noun agree ki SEYPEC i fer en mouyaz tanporer lo Zil Romainville pou ki bato karbiran pa blok Por.\nApre ki Por in ganny agrandi, bato pou kapab ganny desarze bokou pli vitman ki ozordi, e Por pou kapab mannye plis bato a la fwa. Tou sa pou fer li vinn pli fasil pou lenportasyon ki pou ede redwir kou lavi. I a menm ankouraz eksportasyon.\nAnkor enn fwa, mon remersye tou dimoun davans pour zot korperasyon pandan ki sa travay pe deroule.\nPor cargo lo Praslin pou osi ganny amelyore. Travay, ki estimen pou kout plis ki 120 milyon roupi, pe ganny fer an faz lo en peryod 5 an. Sa travay inn fini komanse e travay lo por li menm pou fini ver lafen sa lannen. Travay lo lespas ek batiman otour sa Por pou fasilit komers lo Praslin e osi ede redwi kou lavi pour Praslinois. Sa pou enkli fasilite warehouse e plis lespas pour ‘container’.\nLo La Digue, travay pou ganny fer lo por La Passe. Sa proze, ki pou kout 25 milyon roupi an tou, pou konmanse sa lannen. Travay pou konmans par fer lespas otour sa por vinn pli fon, e konstriksyon en miray pou ogmant lakantite lespas ki annan pou bato koste. Sa de travay pou fer li posib pou separ aktivite kargo ek aktivite pasaze, pou ki aktivite lo Por La Passe i vinn pli an sekirite.\nMsye Speaker, nou progre e nou prosperite i osi depan lo mentenir lord ek lape. Manda Lapolis se pou mentenir lord ek lape dan pei, prezerv sekirite entern, e pou fer fas avek kriminalite.\nAn linny avek sa manda, travay dan Lapolis inn ogmant bokou. Nou’n vwar en rediksyon 8% dan krim dan pei lannen pase konpare avek 2017. Nou’n osi vwar amelyorasyon dan lakantite ka kinn ganny rezourd par CID pandan sa menm peryod. Sa I ankourazan.\nKomisyonner Lapolis pe enplimant en nouvo plan ki apel ‘Back to Basics’. Bi sa plan se pou asire ki nou annan en lafors lapolis profesyonnel, angaze, e efikas; en lafors lapolis ki annan mendev kalifye. Lapolis pe kontinyen ranforsir son kapasite entern e zot pe kontinnyen anvoy zofisye Lapolis pou fer lantrennman a letranze.\nMwan prosen Servis Lentelizans Sesel pou ganny etablir la ki nou annan en nouvo lalwa. Sa pou ed Lapolis dan son konba kont trafik drog, krim organize, e la sezi bann byen malaki.\nMon lans en lapel avek tou bann lazans e tou sitwayen pou travay etrwatman avek Lapolis pou adres bann ka nwizans ki pe afekte nou kominote toulezour. Se selman atraver en partenarya pli solid e an travayan ansanm ki nou pou kapab atenn nou lobzektif. Nou bezwen travay ansanm pou mentenir lord dan nou pei pou ki tou nou sitwayen i santi zot an pe e an sekirite.\nMon remersye tou zofisye Lapolis pour zot travay dir. Reste touzour profesyonel, devoue, e angaze pou protez nou sitwayen.\nMsye Speaker, nou annan en gran Zonn Ekonomik Eksklisiv ki 1.37 milyon kilomet kare. Sa I reprezant plis ki 8,500 fwa siperfisi Mahe. Sesel pe kontinyen resevwar bokou sipor teknik ek finansyel pou ed nou pli byen enplimant nou stratezi sekirite maritim.\nAn sa ki konsern ladefans, Kos Gard pou annan en prezans permanan lo serten nou bann zil elwayen sa lannen. Sa i avek bi ranforsi proteksyon nou Zonn Ekonomik Eksklisiv, kot ozordi i annan lapes ilegal, trafik drog, e vol lo nou resours maritim.\nMon oule remersye tou manm Lafors Ladefans Sesel pour zot disiplinn, profesyonalizm e devouman.\nFrer ek ser Seselwa, pou nou pli kapab deservi nou sitwayen, Gouvernman ozordi i swiv prensip latransparans, bonn gouvernans e rann kont. Gouvernman pe met pli gran zefors lo rezilta, en pratik pli byen konni konman “Results Based Management”. Sa pratik pou akseler tou bann mezir ki nou anvi met an plas.\nGouvernman in fer bokou progre lo prose bidzeter anba sa travay “Results-Based-Management”. An rezilta, ozordi piblik pe ganny plis valer pour larzan ki Gouvernman i depanse. Nou pe osi fer progre lo nou abilite pour mezir e evalye performans dan en fason pli striktire. Me sa i pa sifi.\nNoun pran mezir pou ranforsi planifikasyon, en prose ki enkli preparasyon nou Stratezi Nasyonal. Nou pou ranforsi zestyon resours imen pou amelyor lefikasite e performans Gouvernman. Lenstiti Guy Morel pou annan en rol kapital dan formasyon e lantrennman bann travayer servis piblik. Nou pe diriz ver sa ki nou apel “Digital Government” ki a permet nou sitwayen ganny akse avek servis pli vit e pli efektiv. Nou pe travay an partenarya avek Labank Mondyal pou ki nou annan akse avek ekspertiz enternasyonal ki pou ed nou anmenn meyer rezilta pour Sesel. Mon remersye tou travayer servis piblik pour zot travay dir e devouman.\nAnnou kontinny sa parkour lo bonn gouvernans, latransparans e rann kont. Sa parkour malgre i annan parfwa lobstak kot lentere personel i vinn an zwe, i en parkour ki enportan nou kontinyen ansanm pou benefis Sesel.\nFrer ek ser Seselwa, se nou lepep Seselwa ki fer leta nou nasyon. Nou pei in antre dan en nouvo letap.\nDan sa letap, i tre enportan annan en balans ant kantite larises ki nou posede e larises ki nou kapab distribye, ant konsomasyon endividyel e konsiderasyon lezot ki dan bezwen, ant en o nivo lekspektasyon e kapasite realis pou zwenn sa bann lekspektasyon.\nPou nou al an avan dan sa letap, nou bezwen travay pou annan en vizyon kler konman en nasyon. Sa vizyon i en rezilta travay konsiltasyon avek tou bann partener dan nou sosyete. Nou vizyon i al ver en lavenir soutenab e enklisiv. Se sa “Vizyon 2033”.\nOzordi mon dir mersi, tou nou bann sitwayen kin partisip aktivman dan sa legzersis enportan.\nDan sa nouvo letap, nou pe fer bokou pou konstrir bann lenstitisyon. Pou fer sir ki bann lenstitisyon I protez laliberte, dignite, e drwa imen tou nou sitwayen. En letap kot nou konpar nou avek bann pei pli avanse. En letap kot nou tou, nou bezwen os nou standar e servis pou mont pli o, pou fer pli byen, me pou reste touzour imen, e gard nou konpasyon, gard nou lakey, gard nou limilite, e gard nou disiplinn.\nSa letap ki noun arive, nou vwar en louvertir. Lapres lib, lekspresyon lib, lespas pou – dan lord e lape – manifeste sa ki nou kontan, e sa ki nou pa kontan. Nou pe osi temwayn vre lafors nou konstitisyon kot I annan sa ki nou dir bann vre ‘checks and balances’ lo sa 3 brans ki form Gouvernman – setadir lezislativ, zidisyer e lekzekitiv. Me pou nou kontinyen avanse, I enportan ki nou sitwayen i kontinyen ganny ledikasyon e lenformasyon pou apresye pli byen bann fonksyon e manda nou konstitisyon, e bann lalwa ki etablir rol bann lenstitisyon.\nMedya I annan en rol pou li zwe, pou li balanse, pou li donn lenformasyon, e pou li edike.\nDan sa letap ki noun antre ladan nou osi temwayn en lot fenomen – e sa se rezo medya sosyal. En platform kree par teknolozi modern ki permet lekspresyon lib e lesanz pwennvi, ant pei ek pei, ant frontyer ek frontyer, ant zanmi ek zanmi, ant fanmiy ek fanmiy. Me la, I annan osi negativite e danze. Nou bezwen fer atansyon e i bezwen annan sirveyans bann paran lo aktivite bann zanfan.\nSa osi I vedir ki sitwayen pa kapab o non lademokrasi, servi son laliberte pou met nenport kwa lo rezo sosyal.\nEn post negativ i kapab bles santiman lezot dimoun, i kapab anmenn diskord dan lanfanmiy, i kapab afekte limaz Sesel, i kapab osi afekte nou larmoni e nou trankilite – ki enn nou bann pli gran aki koman en nasyon.\nNou pa devret met keksoz ki al kont lespri preanbil nou konstitisyon, kont parol nou linm nasyonal, kont nou bann bon valer ki nou krwar ladan, ki al kont nou lidantite ki nou’n forze ansanm.\nFrer ek ser Seselwa, nou pe kontinyen nou parkour ansanm.\nAnsanm nou pe progrese. Lo lendeks persepsyon koripsyon dan lemonn nou premye dan lafrik e 28enm dan lemonn. Lo lendeks kapital imen, nou premye dan lafrik e nou 43enm dan lemonn. Lo lendeks lasante losean, nou premye dan lafrik e nou 33enm dan lemonn.\nNou progre, frer ek ser Seselwa, pan ariv par azar. Nou progre se gras a nou travay dir ansanm. Ansanm, nou bezwen kontinyen valoriz en kiltir travay dir. Ozordi, mon dir mersi lepep Seselwa pour zot kontribisyon pozitiv anver leta nou nasyon e mon renouvle mon langazman pour kontinyen travay pour Sesel e pour tou Seselwa.\nSesel i reste touzour pli gran ki nou tou e mon demann Bondye pou kontinyen beni nou pei.


Person stabbed 3 times on Brighton ave yesterday morning. – The Fulldorm Post\nPerson stabbed 3 times on Brighton ave yesterday morning.\nAlert New England- 03:09am Boston, MA: Person stabbed 3 times in the abdomen and once in the hand after a fight at 83 Brighton Ave.\nThere’s nothing that makes me want to go to Brighton Ave more than the fact that people are getting stabbed… Now when I go out to dinner over on Brighton Ave, I’ll subconciously be looking for blood on the sidewalk… Posted in Informal News, Student News.\nDid we just see a dinosaur?Newsflash, Shakespeare on the subway isn't coolFullDorm Hours of Operation: "lights rule"If you plan on taking a nap this afternoon, hang this on your door firstThey now make Kosher cellphones\n« Brighton landlord ordered to pay tenant with AIDS a hefty fine for breaking the rules\nBU graduate appeals his illegal file sharing fine »


Lotfi double kanon – Klash. Padam Are you sure? Lotfi Dk – Dima 3gabhom. Lotfi double kanon – Cochemar. Houssa Kabiri – Tsan I3dawn Ghifi. Lotfi double kanon – Nhir. Lotfi double kanon – Tchouf.\nLotfi double kanon – Enguelbouha. Bahha Amzian Et Aziza Atlas – 3awni 3awnghak. Lotfi double kanon – Moutou. Lotfi double kanon – dellali. Lotfi double kanon – Dangereux.\nAli Kanoh – Khab Danni. Bad Flow – Hayda La. Hamza Hard – Paintball. Rkia Azrou – Ata Mayrikh. Phobia Isaac – Smeagol. Zedk X Skorp – Out. Cheb Farid – Hyati Wana Najbad. Hala AlKaseer – Ayone Halft. Tflow – Thank You.\nKrtas Kahon – Rest In Peace. Bahha Amzian Et Aziza Atlas – 3awni 3awnghak. Lil Eytch – Everyday. Mohammed Diaa – Tahadro Fiya. Lotfi DK – Solta Hagara. Lotfi DK – Kima Hak.\nLotfi Dk – Dima 3gabhom. Lotfi double kanon 8 minute live. Didine Canon 16 – Trou Noir.\nLotfi DK – Aar Alikoum. Lotfi DK – Accelerez. Lotfi DK – Houukouma Tahiya. Lotfi DK – Amentou. Lotfi DK – Chkoune. Lotfi DK – Chkoune Yefhemni. Lotfi DK – Defende. Lotfi DK – Dima Dz. Lotfi DK – Djazayri.\nLotfi DK – Enguelbouha. Lotfi DK – Ennidam. Lotfi DK – Hidjou Rmx live. Lotfi DK – Houkouma. Lotfi DK – Ji Nhar. Lotfi DK – Katastrophe. Lotfi DK – Kima Enta. Lotfi Kxnon – Klaouha. Lotfi DK – Koulech Mechi.\nLotfi DK – Koupable. Lotfi DK – Magique Rmx. Lotfi DK – Moutou. Lotfi DK – Netmenna. Lotfi DK – Nouassik Rmx. Lotfi DK – Nwassik. Lotfi DK – Rayhoum. Lotfi DK – Representer. Lotfi DK – Taoura. Lotfi DK – Tchouf. Lotfi DK – Wech Rabhin. Lotfi DK – Weyne Weyne.


Siporter in ganny anbete\nLDS in swadizan fer son rali. Me eski ti en rali LDS? Ti pre pour pa war paviyon LDS pe flote. Ti annan plis paviyon Brezil ek paviyon ver SNP. Ladanmenm Father in donn lanmen sante a otvwa ki zot pa pou les tonbe. SNP in anval LDS.\nSavedir dan Lasanble pa azanda LDS ki pe ganny enplimante me azanda SNP. Sanmenm nou tann zot pe dir rann later, ziz dimoun, donn pansyon zot siporter ki Langleter eksetera. Father in toultan pase dan son tag ver ki bannla i apel ‘tag ton’. Dimans son semiz ti ver.\nWavel i en per ki donn lenpresyon ki i viv dan lafreyer, i abiy dan semiz ver, i dekor son lebra ek son tag ver, i oule tir Parti Lepep pour li vin fer nou per.\nLipokrizi i en vilen kouler lo Wavel\nDan zot papye LDS pe konplent pri dizef zwazo. Zot dir in ariv 5 roupi ki en lendikasyon ki pri lavi in monte. Zot o, Wavel Ramkalawan arete sa lipokrizi. I en vilen kouler lo ou. Komite zil i ankor la, mont Bird Island.\nLer wa desann wa dir SBC ki tou keksoz i korek akoz ou’n war pour ou menm. Zwazo pe ponn. Ou menm kapab konte e fer levanter pour ed IDC konnen ki kantite zwazo i annan. Wa war si lanmer i move la ki nou dan vann swet. Me nou konpran ki ou pe esey azir gayar. Me kanmenm dir, politik dizef zwazo?\nApre ki ou’n monte desann lo zil lo larzan lepep Seselwa?\nLDS ti anmenn en mosyon dan Lasanble pour kestyonn tou later Madanm Sarah René, sa apre ki Spiker Pillay in demisyonnen. Me olye aprezan les gouvernman repran oswa rediskit ek Madanm René, zot anmenn Minis Charlette pour zot kontinyen ensiste lo kes sa madanm.\nSa voyaz Wavel in brav pour li pa kasyet deryer Florry e demann son kestyon limenm. Nou pa pe enterfer ek zot travay, me ler ki zot in fini imilye en dimoun, pour zot war nesesite pour kontinyen abes li piblikman sirtou en madanm, i apel persekisyon. Ki Labib i dir lo persekisyon?\nKonmdir Ton Pat, dan sa sitiasyon parey, anmenn en ekspert pour vin odit tou kont tou dimoun, enkli kont Lider Lopozisyon. I pa merit annan okenn rezervasyon ek sa, i pa sipoze annan nanryen pour kasyet. Dan Sesel pre pour annan Sen Wavel.\nVit ‘bullet proof’?\nSa portre pe sirkile lo medya sosyal. Zansla pe dir ki Lider Lopozisyon pe debout dan son prop rali ek son prop siporter par deryer en vit ‘bullet proof’. Konmdir Angle, is this for real? Eski zwer pe rod latansyon? Taler ya demann plis larzan pour plis sekirite. Nou war teat letan nou ankor vivan! Me pa vre tousala. Par kont bullet proof or not, fodre note ki sa portre in bezwen ganny in tire par kelken lanmenm la obor li.\nGervais rod ou later an byen\nSa pti eleksyon ki in ganyen Mont Buxton in fer Gervais oubliye ki i kapab kit sa sit nenport ke ler. Me vi ki i ankor la, e si i pe rod en morso later, tya byen ki i rod li an byen e nonpa lo ledo Parti Lepep. I pa kapab sak fwa i ganny en sans i atak de morso later ki Parti Lepep koman en lorganizasyon prive i annan. Sanmenm ou rankin ek Parti Lepep?\nLer ou’n ganny en morso, les nou trankil al plant fler o tour ou lakaz ki ou kapab konstrir plizyer letaz akoz loportinite gouvernman i donnen. Me pa al lager balizaz ek ou nouvo vwazen, sirtou si en Lepep.\nAkoz Jean-Francois i oule blok Nelda ? Ki sa lobsesyon?\nJean-Francois, eski later Nelda pour ed zabitan Mont Fleuri ek zot problenm later ek lakaz? 10 an sa ansyen kandida in fer laplikasyon pour en morso later pour li sorti dan en flat ki tro pti pour son fanmir. I fer 2zyenm fwa ki Jean-Francois i war nesesite lev sa dan Lasanble.\nMe sey dir nou ki zot problenm ek fanm? Si oule en morso tat ou lasans demande. Demann DA pour ou fer ou laplikasyon. Wa ganny en morso dan Kan Trobruk. Wa krwar Nelda i en pikir lo f…\nLiber ou lekor\nAfif ou konn detay akfer ou demann kestyon? Zis pour ou nonm non Mukesh ek Prezidan Michel. Si ou ti bezwen plis leksplikasyon, sa endividi ki ou’n nonm non ki Msye Valabhji in aste later avek, ti paran zami e konesans ou bon dalon dan LDS.\nYa menm konsey ou ki ou merit fer desann ou laenn, ya trangle ou. Ou pe rod later Espace. Eski ou annan zis en kare later? Wi ou non, mazinen ki lavi i ennmenm. Viv li byen. Viv li san ki ou merit o sant latraksyon. Sa direksyon ki ou’n pran pa pou anmenn ou okenn par. Ni en pos minis ou pa pou ganyen ek LDS. Pa les ou vin enn parmi bann ki lopozisyon in zis servi. Anpese abes ou limaz. I pa zanmen tro tar pour ou reflesir e sanz sa direksyon. Sirtou ki zwer i dir ou pros ek li akoz ou son ‘calculator.’\nTro bokou labi dan tretman aletranze\nJean-Francois i nobou dir ki i annan tro bokou labi dan tretman aletranze. Ah wi, sa zonm. Se Seselwa ki al trete aletranze. Dapre nou prensip dan Lasante sa i osi enn son drwa si i merite. Eski sa i vedir si LDS i vin opouvwar, Seselwa pou pey lasante ? E pou napa okenn Seselwa ki pou al trete aletranze eksepte sa ki kapab peye? Fini war risar pou anndan e mizerab pou retourn anba lavarang lopital.\nKestyon pour en sanpyon\nZot dir nenport kwa lo bann zofisye Parti Lepep. Zot fer tou kalite alegasyon konmsi nou bann pli move dimoun. Nou pa sitan malis dan sa zournal me selman piblik in demann nou pour demann sa kesyon : Lekel sa politisyen LDS ki ti abiz en zanfan anba laz ? Eski sa i byen. Sa zanfan ti annan selman 13 an. Nou poz sa la.


News Metal : Lyon metal fest 3 !! - News Metalship\nNews :: Lyon metal fest 3 !!\npublié le 24 janvier 2008 à 05:10 par AleXxia


Ladres lo Leta Lanasyon - Prezidan Danny Faure i anons plizyer mezir dan domenn lakaz, proze irzan dan 3 housing estates - Archive - Seychelles Nation\nArchive - President Danny Faure\nLadres lo Leta Lanasyon - Prezidan Danny Faure i anons plizyer mezir dan domenn lakaz, proze irzan dan 3 housing estates | 15 February 2017\nGouvernman in mobiliz larzan pour adres problenm lakaz irzan Forêt Noire/Port Glaud, Leba Les Mamelles, ek Corgat Estate vi ki leta deplorab sa bann estate i fer zot vin priyorite gouvernman.\nGouvernman pou osi pandan sa prosen 2-an konstrir 24 younit lakaz dan 24 distrik.\nRoche Caïman, kot later i limite, 10 nouvo younit pou ganny konstrir e progranm lakaz lo Ile Perseverance pou kontinyen.\nPrezidan Danny Faure ti donn sa bann lenformasyon dan son premye ladres lo Leta Lanasyon konman Prezidan ki i ti delivre devan Lasanble Nasyonal yer apremidi.\nPrezidan Faure ti dir ki lo zil Aurore osi pou annan en proze lakaz.\n“Nou pou konstrir pli o ki lo Ile Perseverance, en fason ki nou kapab optimiz later e ogmant lakantite fanmir ki benefisye. Antou nou anvizaze annan plis ki 1,500 lakaz lo sa zil,” Prezidan Faure ti eksplike.\nMe i ti fer resorti ki avan sa i arive fodre ki tou bann lenfrastriktir neseser pour siport sa bann lakaz i fini enstale e sa i enkli delo, elektrisite,desarz ek lezot.\nI ti fer resorti ki pli gran problenm ozordi se resours finansyel e i pour sa rezon ki i’n anons plizyer mezir pour ed gouvernman dan sa demars.\nParmi sa bann mezir se pret 150 milyon roupi avek Fon Pansyon atraver lagreman ki i annan, bann labank in dakor pour met 200 milyon roupi dan en fon spesyal pour konstriksyon lakaz sa lannen, apartir Zanvye lannen prosenn kontribisyon CSR bann lantrepriz piblik pou al anver konstriksyon lakaz pour sa prosen 5-an, e pou osi annan en pli gran partenarya piblik/prive pour ogmant stok lakaz.\nMinis responsab pour later ek lakaz i ekspekte donn plis detay lo sa size le 10 mwan prosen.\nTouzour an sa ki konsern lozman me safwasi pour bann dimoun aze, Prezidan Faure in dir ki minister responsab pour Later ek Lakaz pou idantifye e met a dispozisyon kat morso later dan diferan rezyon enkli enn lo Praslin kot sekter prive pou ganny envite pour fer lakaz pour bann sitwayen aze.\n“Nou pe ankouraz sekter prive pour zwe en rol dan sa sekter,” Prezidan Faure in dir.\nAnsa ki konsern bann sitwayen aze ki anvi pran en lòn avek labank komersyal pour repar zot lakaz e ki ozordi zot vwar zot dan difikilte, Prezidan Faure in dir gouvernman, atraver Minister Finans, pou garanti sa lòn parey i leka avek HFC a en sonm maksimonm 75,000 roupi.\nBann portre ki akonpanny lartik i montre Prezidan Faure pe enterakte avek serten manm Lasanble apre son diskour.\nPresident Ramkalawan speaks to DD India | 04.03.2021\nInterview with Wendy Didon, owner and director of Job Plus | 04.03.2021\nSte Anne marine park management plan under review | 04.03.2021\nFinance minister welcomes approval of bills | 04.03.2021\nPreparasyon pour larantre etidyan dan bann sant profesyonnel ek SALS | 04.03.2021\nIn search of a Seychellois Creole word for ‘seagrass’ | 04.03.2021\nLazournen Enternasyonal bann Madannm le 8 Mars 2021 | 04.03.2021\nYellow Roof and Green Roof Covid-19 vaccination centres move to new locations | 04.03.2021\nNational Assembly approves budget allocations for more entities | 04.03.2021\nC’est un NOIR qui a été le premier à réussir une greffe cardiaque en Afrique du Sud | 04.03.2021


IWC Porsche Design titane automatique Kal. C.37524 | 151293 | Zeitauktion\nIWC PORSCHE DESIGN TITANE AUTOMATIQUE KAL. C.37524 \nRéf. d'article : 151293


Washington, MI Ukulele Lessons Near Me | Fun Classes. Top Teachers.\nUkulele Lessons in Washington, MI\nWashington, MI Ukulele Lessons\nPopular Ukulele Teachers near Washington, MI


markswenn profil | PLAYVIBRA.com - We welcome you from GOVIBRA.com friends - Start shaking crazy sex toys on hot cam girls live HERE!\nPosljednji login: 20.11.2019. 01:53:57


Atoran al Brayan en la Av. Central con 3 millones de pesos en drogas Atoran al Brayan en la Av. Central con 3 millones de pesos en drogas\nErre&ErreRedacción · julio 14, 2019 2:00 pm


Mesaz Msye David Pierre, lider lopozisyon dan Lasanble Nasyonal, alokazyon lafet travayer 2013- ‘Travay dir pour kontribye ver lepanouisman zot fanmiy’\n«Pour komemor lazournen enternasyonal bann travayer, mon pli gran swe i al pour tou travayer Seselwa ki pe kontinyelman montre devouman dan zot travay e ki pe travay dir pour souternir zot fanmiy e pour kontribye konstriktivman ver sosyete e ver devlopman ekonomik pei malgre tou bann defi e difikilte ki zot pe fer fas avek.\n«Dan mon refleksyon pour sa lazournen mon rekonnet ki travayer Seselwa i a ler aktyel pe fer fas avek bokou lobstak ek defi. Mon rekonnet ki, avek pri lavi ki pe kontinyelman ogmante dan pei, komodite de baz tel ki manze ki pe vin pli ser, taks ase o ki pe ganny retire lo saler bann endividi, lapey ki pa azour avek bann gran sanzman dan pri servis ek komodite, tousala pe fer li tre difisil pour bokou bann travayer met en bout ek en lot ler in ariv lafen dimwan. Me malgre sa mon swet zot bon kouraz ek determinasyon kontinyel dan zot travay.\n«E mon osi rekonnet ki bokou travayer pe esey adapte. I annan ki pe fer plis zefor e pe fer plis ki en louvraz pour kapab aziste zot saler. Dan repons bidze 2013 ki mon ti fer an Desanm lannen pase, mon ti fer plizyer demann anver gouvernman an relasyon avek sor bann travayer. Mon ti demann gouvernman pour konsider abolir taks lo bann travayer ki ganny mwens ki 5,000 roupi par mwan. A plizyer repriz mon’n osi demande ki gouvernman i etabli en konmisyon saler pour reviz saler travayer lo en baz kontinyel pour garanti ki lapovrete pa ogmante dan Sesel. Mon’n osi dan plizyer lokazyon fer sorti sor bann travayer ki dan sekter prive osi byen ki bann ki dan bann sekter kot zot pe rankontre bann gran difikilte, tel ki sekter lagrikiltir. Mon’n toultan pe koz dan zot lentere e pe debat pour zot.\n«Lo non tou travayer Seselwa a sa lokazyon mon demann gouvernman pour demontre dan en fason kler ki i konpran sor tou travayer Seselwa, nenport ki sekter ki zot ete, e lo mon kote mon pou kontinyen debat pour zot dan Lasanble Nasyonal ziska ki mon vwar en amelyorasyon dan zot bann kondisyon travay e en logmantasyon dan zot saler. Mon swe i se ki gouvernman i ekout lavwa travayer akoz se zot ki zer e kontribye ver lagrandisman lekonomi pei.\n« A sa lokazyon mon oule osi profite pour lans en lapel avek tou Seselwa ki ankor pe rod en lanplwa pour fer en zefor ankor pli dir pour ki zot finalman kapab zot osi travay e kontribye ver lepanouisman zot fanmiy.\n« An konklizyon mon le swet tou travayer dan pei bonn fet e ki Bondye i a kontinyen donn zot sa kouraz e lafors pour zot kontinyen fer sa bon travay dan en fason tre profesyonnel e pour ki zot a kapab kontinyen kontribye ver devlopman ekonomik pei e anver lakonplisman zot fanmiy. »


Leternik ek ou lasante : Kwa ki ou devret konnen\nKi mannyer leternik i afekte ou lasante?\nLeternik i ganny klasifye koman en sibstans ki koz kanser e “mesothelioma” i sa kanser pli komen ki ganny asosye avek leternik.\nDimoun i kapab ganny ekspoze avek leternik dan landrwa travay, dan kominote e kot lakour. Sa i ariv ler sa bann prodwi ki annan leternik ladan i ganny andomaze, e bann pti lapay leternik i sirkile dan ler. Ler ou respir sa bann lapay zot kapab pri dan ou poumon e reste la pour en bon pe letan. Apre en serten letan sa bann lapay i kapab andomaz e koz lanflamasyon dan ou poumon. Sa i kapab afekte ou respirasyon e koz konplikasyon serye pour ou lasante.\nDimoun ki malad avek leternik i souvan bann ki ganny ekspoze regilyerman, e longman dan landrwa kot zot travay direkteman avek leternik.\nI kapab pran ant 10 a 40-an ou plis pour vwar bann sentonm maladi oubyen kondisyon asosye avek leternik.\nI annan diferan keksoz ki determin lafason ki leternik i afekte en dimoun:\n• Doz (ki kantite kontak in annan avek leternik)\n• Letan (ki kantite letan in an kontak ).\n• Kalite lapay ki sa leternik i fer avek.\n• Bann lezot fakter risk endividyel, tel ki fimen e malad poumon.\nMalgre tou kalite leternik i konsidere en risk, bann diferan kalite lapay leternik i ganny asosye avek diferan kalite risk lo lasante. Par egzanp, resers i montre ki ‘chrysotile’, sa kalite leternik ki dan bann borde siman ki’n ganny servi lo serten lakaz Ile Perseverance i mwen danzere ki ‘amphibole’.\nKi sityasyon Ile Perseverance?\nPrezans sa bann lakaz e travay ki’n ganny fer avek sa leternik pa’n koz okenn danze pour zabitan Ile Perseverance. Sa i akoz zabitan pa’n an kontak direk e prolonze avek leternik.\nMe vi ki leternik i en materyo ki ganny ‘ban’ isi Sesel, sa leternik Ile Perseverance pou ganny konpletman retire, an servan bann prekosyon neseser, pour evite ki okenn dimoun i ganny kontak prolonze avek sa leternik dan le fitir.\nPour plis lenformasyon kontakte Departman Lasante Piblik lo nimero telefonn 4388000


Enn gid pou protez ou si ou pe al sipermarse – version KM\nYou are here: Home / Uncategorized / Enn gid pou protez ou si ou pe al sipermarse – version KM\n24/03/2020 By christina 4 Comments\nPrekosion ki kapav pran kan ou pe bizin al sipermarse pou pa gagn oubien transmet viris\nAvan al sipermarse:\nFer enn lalis komision bien konple.\nMet lalis lor enn papie ek prepar enn plim oubien enn kreyon ki ou pou zete apre avek papie-la (sinon desinfekte li).\nOrganiz lalis-la dapre bann reyon sipermarse kot ou pe ale (esey vizializ bann reyon-la) pou ou kapav respekte trase.\nSi ou pe kapav, aste osi komision pou fami ou vwazin ki vie oubien malad. Koumsa zot pa bizin al sipermarse (koz lor telefonn).\nDir zot ki ou pou kit zot komision divan zot laport ek pa bizin sorti koz ar ou.\nDir zot ki zot bizin pran prekosion pou tous bann sak-la (par exanp, servi legan ou bien met enn plastik dan zot lame pou devid bann sak ek apre zet plastik-la -get lezot instriksion anba)\nMe gard kantite rezonab dapre konsign sipermarse (par exanp enn sipermarse pa pou les pran plis ki 3 pake bann prodwi de baz).\nPrepar ou pies Rs 5 ouswa Rs 10 pou kadi. Li posib pa pou ena lesanz laba.\nPrepar enn latab deor pou poz bann prodwi kan ou pou retourne.\nKan ariv divan sipermarse:\nMet ou mask. Si ou ena legan, met zot. Me pa fer gaspiyaz parski bann travayer dan servis lasante pli bizin sa bann lekipman-la. Si ou pena mask, fabrik ou prop mask.\nKan ou finn koumans trap kadi avek ou lame, pa tous ou figir ditou, sirtou ou labous, ou nene ek ou lizie.\nSi ena lake, gard distans enn met omwin avek dimounn.\nGard pasians. Tou dimounn dan mem problem.\nSi posib, pa bizin tir ou telefonn pou li pa infekte.\nKan dan sipermarse:\nSwiv ou lalis. Pran zis komision ki bizin.\nPa koste avek lezot dimounn. Kontign gard omwin enn met avek lezot.\nRespekte bann travayer sipermarse. Zot pe rann ou servis vinn travay. Pa koste ar zot ek pa ankoler avek zot.\nSi enn zafer pena, les tonbe. Si kapav ranplas par lot lartik, fer li.\nPa servi telefonn si posib.\nTriy bann komision pou ou ek separ pou lezot dimounn dan lot sak.\nKan pas lakes, servi kart si ou kapav.\nKan sorti depi sipermarse:\nZet ou lalis papie ek ou plim oubien ou kreyon dan poubel.\nNetway ou lame avek sanitizer oubien lav bien ou lame si posib.\nSi ou finn aste pou lezot dimounn, al kit sak komision divan zot laport san rant dan zot lakaz.\nKan ou ariv kot ou, poz tou deor lor enn latab.\nKit ou savat oubien soulie deor ek zet ou legan ek ou mask.\nSi posib, enn dimounn ki andan vinn avek legan san koste ar ou.\nAl bengne letan lot dimounn okip bann prodwi.\nLi transfer bann prodwi perisab dan frizider.\nPas enn kout sifon inbibe avek solision zavel lor bann lanbalaz prodwi.\nMet ou linz lave.\nFiled Under: Uncategorized Tagged With: coronavirus, covid-19, gid, prekosion saniter, shopping, sipermarse\n29/03/2020 at 21:28\nThank you great help no mask and gloves available im worried how to go to supermarket\nYou can try making you own mask (just google it) or maybe tie a scarf in multiple layers around your face (make sure you cover your mouth and nose). An imperfect mask is better than nothing.\nGuide pour le shopping pendant la pandémie – version FR says:\n[…] Klik isi pou version an Kreol Morisien […]\nA guide to supermarket shopping during the pandemic – ENG version says:\n24/03/2020 at 13:58


Par Yooz le 11 avr. 2019\nFace la transformation digitale quelles solutions Nos attentes voire exigences de consommateurs ont considerablement evolue avec les potentiels [...]\nPar BlackLine 25 janv. 2019\nPar Eric Breteché, Itesoft 7 mai 2019\nPar Camille George 1 avr. 2019


Seselwa siport Lafors Lapolis Sesel\nPa tou dimoun ki pou alez ek sa nouvo lapros travay Lafors Lapolis Sesel. Me i pou domaz. Nou pa kapab akoz nou kontan bwar nou lakol dan diferan landrwa dan Viktorya ki nou krwar ki nou pe ganny pini. Pa akoz nou pa’n met seatbelt ki nou krwar ki nou pe ganny pini. Non.\nNoule en lafors lapolis ki travay e protez nou koman en pep. Noule en lafors ki serye, disiplinen e profesyonnel. Zot pe fer sa premye pa dan sa direksyon, dan en moman ki i normal pour rekonmanse. I pa vedir ki lapolis in fel me i vedir ki i toultan ariv en loportinite pour konmans en nouvo sitiasyon ki ale ek en letan ki relevan.\nZis semenn pase, ti annan en lenpresyon ki i annan lensertitid dan pei kot i konsern krim. La i nou sans pour les lapolis pran kontrol sa sitiasyon. Zot pa pe desann dan semen pour vin lager ek personn. Zot pe azir proaktiv. Zot pe anpes krim. Zot pe detekte olye zis reakte.\nPa tou dimoun dan sa pei ki kontan lord ek disiplin. I annan ki dormi e swete ler zot leve tya ava annan dezord anvil. Zot viv lo sa bann sitiasyon. I annan ki swete war krim ogmante. Plis lakaz ganny kase e vole. Zot met politik o sant tou keksoz, e bliye ki nou tou Seselwa nou viv dan sa pei. Nou en gran fanmiy Seselwa. Ler viziter i get nou, zot war en pep diferan ras ki viv byen ansanm dan larmoni. Zot pa war rouz, ble, ver e ni zonn. Annou aret tonm dan lenbesilite politik e les lotorite fer zot travay pour nou koman en pep, pour nou sosyete. Se nou zanfan ki pou benefisye ek en sosyete pli annord e disiplinen.


Lenstiti Kreol i pibliy en nouvo dokiman lo Tinge | Ministry of Youth Sports & Culture\nHome - news - Lenstiti Kreol i pibliy en nouvo dokiman lo Tinge\nLenstiti Kreol i pibliy en nouvo dokiman lo Tinge\nLenstiti Kreol in lans en nouvo piblikasyon avek tit ‘Rapor Tinge’ ki baze lo rapor en foronm lo tinge ki ti fer an Oktob 2014 dan kad Lazournen Enternasyonal Kreol. Sa liv in vin en dokiman resers ek referans.\nTinge i enn nou bann ladans Afriken ki dapre Lenstiti Kreol pe disparet. Alor an Oktob 2014 Lenstiti Kreol ansanm avek Liniversite Sesel, ensi ki serten kolaborater konsernen avek prezervasyon nou leritaz kiltirel, ti zwenn dan en foronm avek tit ‘Rol foklor dan valorizasyon ek prezervasyon kiltir’, avek en regar partikilye lo Tinge.\nSa ladans foklorik Seselwa, dapre bann serser, pe preski disparet e alor i annan en demars pour li ganny rekonnet par Unesco konman en ladans foklorik ki an danze disparisyon.\nSeremoni lansman sa piblikasyon, ki form parti aktivite pour konmemor FetAfrik, ti asiste par Minis pour Tourizm ek Kiltir Alain St Ange, sekreter prensipal pour kiltir Benjamine Rose ek lezot zofisye kiltir ek Lenstiti Kreol, osi byen ki bann ki’n kontribye dan realizasyon sa piblikasyon.\nMinis St Ange ek lezot envite ti ganny en kopi sa piblikasyon ‘Rapor Tinge’ pour zot lenstitisyon respektiv.\nMsye Edwin Henriette ti resit en poenm lo tinge avek tit ‘Tinge Ton Dyegoul ek Ton Bouke’tandis ki Gaetan Landry ek son de garson ti perform de kalite ladans Tinge — fas a fas e an trokan gos drwat. Msye Landry i en dimoun ki pe fer son mye pour prezerv e promot sa ladans foklorik.\nDan son diskour pour sa lokazyon, Madanm Penda Choppy, sef ekzekitif Lenstiti Kreol, ti retras e salye lenportans Lafrik e koneksyon Seselwa ek sa kontinan.\nManmzel Joelle Perreau, dwayenn Fakilte Langaz kot Liniversite Kreol, ti dir ki sa ‘Rapor Tinge’ i en dokiman tre enportan ki promot e valoriz Tinge konman en ladans foklorik lokalman osi byen ki enternasyonalman.\nI ti fer resorti ki i annan trwa seksyon prensipal: lenformasyon resers ki koz lo listwar ek sitiasyon Tinge Sesel; dezyenmman lo konnesans tradisyonnel ki demontre bann pratik Tinge e finalman lo lavenir Tinge.\nPrevious: Contestants get three-night stay at Coral Strand hotel\nNext: The man with the golden voice


Psonm ek Kantik Salomon—Bann kantik ki donn rekonfor ek lansennyman | Mesaz Labib\nLIR AN Afrikaans Albanian American Sign Language Amharic Arabic Argentinean Sign Language Assamese Australian Sign Language Azerbaijani Azerbaijani (Cyrillic) Bashkir Bassa (Cameroon) Batak (Toba) Bengali Bicol Boulou Brazilian Sign Language British Sign Language Bulgarian Cambodian Cebuano Chichewa Chinese Mandarin (Simplified) Chinese Mandarin (Traditional) Chinese Sign Language Chitumbuka Chiyao Chol Colombian Sign Language Croatian Cuban Sign Language Czech Czech Sign Language Danish Digor Douala Dutch Dutch Sign Language Ecuadorian Sign Language Efik English Estonian Estonian Sign Language Faroese Finnish Finnish Sign Language French Fulfulde (Cameroon) Georgian German Greek Greek Sign Language Greenlandic Guarani Gujarati Hebrew Hiligaynon Hindi Hmong (White) Hungarian Icelandic Iloko Indonesian Indonesian Sign Language Irish Italian Italian Sign Language Japanese Japanese Sign Language Kabyle Karen (S'gaw) Kazakh Kekchi Kinyarwanda Kirghiz Kirundi Konkani (Devanagari) Konkani (Roman) Korean Korean Sign Language Kreol Seselwa Kurdish Kurmanji (Caucasus) Kurdish Sorani Kwanyama Laotian Latvian Low German Macedonian Madagascar Sign Language Malagasy Malay Malayalam Maltese Mam Mapudungun Marathi Maya Mazahua Mazatec (Huautla) Mexican Sign Language Miskito Mixtec (Huajuapan) Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndonga Nepali Ngabere Nias Nicaraguan Sign Language Norwegian Ossetian Otomi (Mezquital Valley) Pangasinan Persian Peruvian Sign Language Polish Polish Sign Language Portuguese Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Cuzco) Quiche Romanian Romany (Southern Greece) Russian Russian Sign Language Sepedi Setswana Shona Sinhala Slovak Slovenian Somali Spanish Spanish Sign Language Sranantongo Swahili Swati Swedish Tagalog Tajiki Tamil Tarahumara (Central) Tarascan Tatar Telugu Thai Tlapanec Tojolabal Totonac Tsonga Turkish Turkmen Tzeltal Tzotzil Udmurt Ukrainian Urdu Urhobo Uzbek Uzbek (Roman) Venda Venezuelan Sign Language Vietnamese Waray-Waray Xhosa Yoruba Zapotec (Isthmus) Zapotec (Lachiguiri) Zimbabwe Sign Language Zulu\nBann kantik enspire ki donn rekonfor ek lansennyman\nDavid, ansanm avek lezot dimoun i konpoz bann kantik pour servi dan ladorasyon. Dan liv Psonm i annan lakopi 150 sa bann kantik\nPLI gran liv dan Labib i bann kantik sakre. Liv Psonm antye ti ganny ekrir pandan en peryod 1,000 an. Dan liv Psonm i annan bann pli zoli fason eksprim en lafwa for e profon ki’n deza ganny ekrir. Liv Psonm i dekrir plizyer lemosyon ki bann imen i eksprimen parey lazwa, louanz, remersiman e osi sagrinasyon, latristes ek repantans. I kler ki sa bann psalmis ti annan konfyans dan Bondye ek en relasyon tre pros avek li. Egzamin serten bann tenm ki ganny elabore dan sa bann kantik.\nZeova i annan drwa konman Souvren, i merit ganny adore e loue. Dan Psonm 83:18, nou lir: “Ou, ki ou non i Zeova, ou tousel ki Tre O lo later antye.” Plizyer psonm i loue Zeova pour son bann travay kreasyon parey, en lesyel ranpli avek zetwal, zoli zoli keksoz lo later e sa fason merveye ki lekor imen in ganny fer. (Psonm 8, 19, 139, 148) Lezot i glorifye Zeova konman sa Bondye ki azir pour delivre e protez bann dimoun ki fidel avek li. (Psonm 18, 97, 138) Lezot ankor i glorifye li konman sa Bondye lazistis, ki soulaz bann ki pe ganny abize e sa Enn ki anmenn pinisyon lo bann ki move.—Psonm 11, 68, 146.\nZeova i ede e rekonfort sa bann ki kontan li. Petet sa psonm pli renonmen i sa enn venntrwazyenm, kot David i dekrir Zeova konman en Berze ki annan lanmour, ki gid, protez e pran swen avek son mouton. Psonm 65:2 i rapel bann adorater Bondye ki Zeova i “ekout lapriyer.” Bokou dimoun ki’n tonm dan pese grav in ganny rekonforte en kantite atraver Psonm 39 ek 51 kot David ti ekrir lo son repantans pour son fot grav atraver bann parol tousan e eksprim son lafwa ki Zeova pou pardonn li. Psonm 55:22 i ankouraz nou pour annan konfyans dan Zeova e met tou nou bann fardo lo Li.\nZeova pou sanz lemonn atraver Rwayonm Mesi. Plizyer pasaz dan liv Psonm i aplik direkteman avek Mesi, sa Lerwa ki ti ganny predir. Psonm 2 i profetize ki sa Dirizan pou detrir bann move nasyon ki opoz li. Psonm 72 i montre ki sa Lerwa pou elimin lafen, lenzistis ek labi. Dapre Psonm 46:9, atraver Rwayonm kot Kris pou dirize, Bondye pou elimin lager e menm detrir tou bann zarm lager. Dan Psonm 37, nou lir ki bann mesan pou nepli egziste, tandis ki bann ki drwat zot pou reste lo later pour touzour, rezwir lape ek larmoni dan lemonn antye.\n—Baze lo liv Psonm.\nKi mannyer bann Psonm i siport drwa Zeova pour dirize?\nKi psonm ki montre lafason Bondye i ed e rekonfort bann dimoun ki kontan li?\nDapre liv Psonm, ki mannyer Zeova pou sanz lemonn?\nSA PLI ZOLI KANTIK\nDan kantik Salomon, sa lerwa i montre ki menm si en dimoun i annan en kantite larises sa pa vedir ki i ti pou touzour ganny sa ki i ti anvi an sa ki konsern lanmour. I ti ekrir konsernan zefor ki i ti fer pour ki en zenn vyerz, byen zoli, ki ti deza anmoure avek en zenn berze, i tonm anmoure avek li. Sa kantik enspire i montre ki kan en dimoun i santi li vreman atire par laparans en lot, i pa devret azir dan en fason ki pa apropriye. Sa zenn koup ti demontre bann kalite admirab parey kontrol lo zot lekor, lapirte ek fidelite.\nLekel ki Lerwa dan Rwayonm Bondye e ki sa Rwayonm pou akonpli?


TwistedAndes - sintomas de chicler malo???\n- - sintomas de chicler malo??? (http://www.twistedandes.com/foro/showthread.php?t=82410)\nSebamax 03-08-2011 18:40:14\nDNTELIN 03-08-2011 18:55:11\nEmpezado por Sebamax (Mensaje 1042396)\nSebamax 03-08-2011 21:35:10\nEmpezado por DNTELIN (Mensaje 1042400)\nLa franja horaria es GMT -3. Ahora son las 04:11:03.


Sanskritdictionary.com: Definition of sarvayoni\nDefinition: f. the source of all ( sarvayonitva -tva- n.)\nHome > Search > sarvayoni\nLiterary Sources: Ragh., ChUp. Sch.\nParse Time: 0.168s Search Word: sarvayoni Input Encoding: IAST: sarvayoni


Pantomime In Parliament – Corbyn Refuses To Move No Confidence In May Government! - Workers Revolutionary Party\nHome Editorials Pantomime In Parliament – Corbyn Refuses To Move No Confidence In...\nIT IS NOW crystal clear that PM May continues to rule the UK because the Labour opposition, led by Jeremy Corbyn, refuses to put down a motion of no confidence in her government.


Orinoco, Maine Coon kitten Iceland tourism. Valley in the Kerlingarfjoll area with geothermal activity - Iceland tours.\nنکته : وضوح صفحه نمایش خود را -- عکسها موجود برای این اندازه: 1024 x 1024 1024 x 768 1080 x 1920 1080 x 960 1152 x 864 1200 x 1024 1280 x 1024 1280 x 960 1440 x 1280 1600 x 1200 2048 x 1536 2048 x 2048 2160 x 1920 2880 x 2560 360 x 640 400 x 800 480 x 800 480 x 854 540 x 960 600 x 1024 600 x 800 640 x 1136 640 x 480 640 x 960 720 x 1280 720 x 720 750 x 1334 768 x 1024 800 x 1003 800 x 1280 800 x 600 800 x 853 960 x 800 960 x 854 گل آنلاین: تمرینات قدرتی خلاق · گل شگفت انگیزی، مانند سایر موجودات فوق العاده، شما باید اول عاشق و تنها پس از تماس بگیرید · موثر · هدیه ای از طبیعت · از طریق قلب فوق العاده ما، که ما را باز، عبور خدای مرموز با بال های شگفت انگیزی را بر پا · محو زیبایی · شکوفه از عقل · رویا · مهارت های همکاری · تخیل شگفت انگیزی توانایی شگفت آور از شکنج مرموز از تصاویر مبهم، تحویل داده شده توسط ادراک آشنا است · رویای نوآوری · سفر به دنیای رویا · عکس · 1280 x 960 · 1280*960 · 1280x960 · تصاویر پس زمینه · 1280-960 · 1280 * 960 · 1280 - 960 · 1280/960


Rezilta predikasyon—Rekolt spirityel | Rwayonm Bondye\nZeova in fer pouse lagrenn laverite lo Rwayonm\n1, 2. (a) Akoz bann disip ti konfize? (b) Ki kalite rekolt Zezi ti pe koz lo la?\nBANN disip i konfize. Zezi fek dir zot: “Lev lizye e get byen bann plantasyon, bann lagrenn in mir e in pare pour larekolt.” Zot get dan sa direksyon ki Zezi pe montre zot, me zot pa vwar en plantasyon mir, plito, zot vwar en plantasyon ver akoz sa moman lorz fek pet later. Petet zot ti mazinen: ‘Ki rekolt i a pe dir li? I reste ankor detrwa mwan avan rekolt.’—Zan 4:35.\n2 Me, Zezi pa ti pe koz lo en rekolt literal. Plito, i ti pe profit sa moman pour ansenny son bann disip de leson enportan konsernan en rekolt senbolik ki ti relye avek rekolte dimoun. Ki sa de leson? Pour konnen, annou egzamin sa resi pli an detay.\nEn lapel ek en zoli promes\n3. (a) Kwa ki ti’n kapab pous Zezi pour dir: “Lagrenn in mir e in pare pour larekolt”? (Vwar not.) (b) Ki mannyer Zezi ti klarifye son parol?\n3 Zezi ti fer sa konversasyon avek son bann disip a lafen lannen 30 N.L., pros o bor Sikar, en lavil Samariten. Letan ki son bann disip ti’n al dan sa lavil, Zezi ti reste deryer kot en pwi kot i ti ansenny laverite spirityel avek en madanm ki ti deswit konpran lenportans son lansennyman. Ler bann disip ti retourn kot Zezi, sa madanm ti al Sikar an tayan pour rakont son bann vwazen bann keksoz merveye ki i ti’n aprann. Sa ki i ti dir ti enteres bokou dimoun e en kantite son bann vwazen ti taye pour al kot sa pwi pour rankontre Zezi. I tre probab ki se pandan sa moman, setadir, anmezir ki Zezi ti pe get dan lwen ki i ti vwar en lafoul Samariten pe aprose par deryer sa plantasyon, ki i ti dir: “Get byen bann plantasyon, bann lagrenn in mir e in pare pour larekolt.” * Apre sa, pour montre ki i pa ti pe koz lo en rekolt literal, me plito lo enn spirityel, Zezi ti azoute: “Sa ki fer rekolt i . . . ranmas bann lagrenn pour lavi eternel.”—Zan 4:5-30, 36.\n4. (a) Ki sa de leson konsernan rekolt Zezi ti ansennyen? (b) Ki kestyon nou pou egzaminen?\n4 Ki sa de leson enportan nou aprann avek sa rekolt spirityel ki Zezi ti koz lo la? Premyerman, sa travay i irzan. Lefet ki i ti dir ‘bann lagrenn in mir,’ i ti pe montre ki son bann disip ti annan en gran travay pour fer. Pour montre son disip ki sa travay i irzan, Zezi ti azoute: “Sa ki fer rekolt [pe deza] resevwar son lapey.” Wi, rekolt ti’n deza fini konmanse, i pa ti en letan pour tarde! Dezyenmman, sa bann ki fer rekolt i dan en gran lakontantman. Zezi ti dir ki bann senmer ek bann ki rekolte i “ganny kontantman ansanm.” (Zan 4:35b, 36) Zis parey Zezi li menm ti’n bezwen kontan kan i ti vwar ‘bokou Samariten sa lavil krwar dan li,’ son bann disip osi ti pou annan en gran lazwa anmezir zot ti partisip dan rekolt avek tou zot leker. (Zan 4:39-42) Sa resi dan premye syek i annan en gran sinifikasyon pour nou ozordi akoz i montre nou sa ki pe arive la pandan sa pli gran rekolt spirityel. Kan ki sa rekolt modern ti konmanse? Lekel ki partisip ladan? Ki rezilta in anmennen?\nNou Lerwa i diriz sa pli gran rekolt ki’n egziste\n5. Lekel ki partisip dan sa rekolt ki pe ganny fer dan lemonn antye e ki mannyer vizyon Zan i montre ki sa travay i irzan?\n5 Dan en vizyon ki zapot Zan ti gannyen, Zeova ti montre ki i ti’n donn Zezi sa responsabilite pour diriz en rekolt senbolik mondyal. (Lir Revelasyon 14:14-16.) Dan sa vizyon, Zezi i annan en kouronn ek en fosiy. Sa “kouronn an-or” lo latet Zezi i konfirm son pozisyon konman sa Lerwa ki pe dirize. Sa “fosiy byen koupe” i konfirm son rol konman sa Enn ki fer rekolt. Ler Zeova ti dir atraver en lanz ki “rekolt later in mir,” i ti pe montre ki sa travay ti irzan. Anfet, “ler [ti’n] arive pour rekolte.” (Nou ki’n met an italik.) Pour obei lord Bondye, Zezi ti anvoy son fosiy e senbolikman konmans rekolte bann dimoun lo later. Sa vizyon eksitan i fer nou rapel ankor enn fwa ki “bann lagrenn in mir e in pare pour larekolt.” Eski sa vizyon i ed nou konnen kan ki rekolt mondyal ti konmanse? Wi.\n6. (a) Kan ki sezon “rekolt” ti konmanse? (b) Kan ki “rekolt later” li menm ti konmanse? Eksplike.\n6 Vi ki vizyon Zan dan Revelasyon sapit 14 i montre ki Zezi, sa Enn ki fer rekolt i annan en kouronn lo son latet (verse 14), savedir i ti’n fini ganny kouronnen konman Lerwa e sa se an 1914. (Dan. 7:13, 14) En pe letan apre sa, Zezi ti ganny lord pour konmans rekolte (verse 15). Sa parabol Zezi konsernan rekolte dible i dan menm lord, i ti dir: ‘Larekolt se konklizyon sa move lemonn.’ Alor, sezon rekolt ek konklizyon sa move lemonn ti konmans an menm tan, setadir, an 1914. Pli tar, pandan sezon rekolt, rekolt li menm ti konmanse. (Mat. 13:30, 39) Aprezan, nou kapab vwar ki rekolt ti konmanse en pe letan apre ki Zezi ti vin Lerwa. Premyerman, depi 1914 ziska bann premye mwan 1919, Zezi ti fer en travay pirifikasyon parmi bann Kretyen swazir. (Mal. 3:1-3; 1 Pyer 4:17) Apre sa, an 1919, “rekolt later” ti konmanse. San tarde, Zezi ti servi sa lesklav fidel ki ti’n fek ganny apwente pour ed nou bann frer vwar ki degre irzan predikasyon i ete. Annou vwar sa ki ti arive.\n7. (a) Ki analiz ki ti ed nou bann frer vwar ki predikasyon i irzan? (b) Ki nou bann frer ek ser ti ganny ankouraze pour fer?\n7 The Watch Tower Zilyet 1920 ti dir: “I paret evidan atraver en analiz lo Lekritir ki legliz i annan en gran privilez pour anons en mesaz konsernan rwayonm.” Par egzanp, parol profetik Izai ti ed bann frer konpran ki sa bon nouvel Rwayonm ti devret ganny anonse lo later antye. (Iza. 49:6; 52:7; 61:1-3) Zot pa ti vreman konnen ki mannyer en travay parey ti pou ganny fer, me zot ti annan konfyans ki Zeova ti pou fer li posib pour zot. (Lir Izai 59:1.) Lefet ki zot ti konpran pli klerman ki sa travay i irzan, nou bann frer ti ganny ankouraze pour fer plis dan predikasyon. Ki mannyer lezot frer ek ser ti reazir?\n8. An 1921, ki sa de laverite fondamantal konsernan predikasyon nou bann frer ti arive konpran?\n8 The Watch Tower Desanm 1921 ti fer sa lanons: “Sa lannen i enn pli meyer ki tou lezot lannen e plis dimoun ankor in tann sa mesaz laverite pandan 1921 konpare avek lezot lannen avan.” Sa magazin ti azoute: “I annan ankor bokou plis pour fer. . . . Annou fer li avek en leker zwaye.” Nou bann frer sa letan osi ti konpran sa de laverite fondamantal ki relye avek sa travay predikasyon ki Zezi ti’n donn son bann zapot pour fer. Zot ti konpran ki sa travay i irzan e bann ki fer li i dan lazwa.\n9. (a) An 1954, ki The Watchtower ti dir konsernan travay rekolt e akoz? (b) Ki logmantasyon mondyal dan lakantite proklanmater ki’n arive pandan sa dernyen 50 an? (Vwar latab “ Logmantasyon mondyal.”)\n9 Diran bann lannen 1930, apre ki bann frer ti’n konpran ki en gran lafoul lezot mouton ti pou aksepte mesaz Rwayonm, bokou plis ti ganny fer dan predikasyon. (Iza. 55:5; Zan 10:16; Rev. 7:9) Avek ki rezilta? Lakantite proklanmater ki ti pe anons sa mesaz Rwayonm ti ogmante sorti 41,000 an 1934 pour vin 500,000 an 1953! The Watchtower le 1 Desanm 1954 ti fer sa konklizyon: “Se gras a lespri sen Zeova ek pouvwar son Parol ki sa gran travay rekolt dan lemonn antye in ganny akonplir.” *—Zeka. 4:6.\nSIF LETID LABIB KI KONTINYEN OGMANTE\nRezilta larekolt ti ganny predir atraver bann parabol\n10, 11. Dan sa parabol lo lagrenn moutard, ki laspe ki ganny fer resorti?\n10 Dan son bann parabol lo Rwayonm, Zezi ti predir dan en fason senp e kler rezilta sa travay rekolt. Annou egzamin sa parabol konsernan lagrenn moutard ek sa enn lo lelven. Nou pou konsantre lo konman ki zot in ganny akonplir dan sa letan lafen.\n11 Parabol lagrenn moutard. En zonm i plant en lagrenn moutard. Sa lagrenn i pouse e vin en pye dibwa kot bann zwazo i pran refiz. (Lir Matye 13:31, 32.) Lefet ki sa lagrenn i pouse, ki sa i montre? (1) Lafason i pouse i enpresyonan. Sa lagrenn i “pli pti ki tou lagrenn,” me kan i pouse i vin en pye dibwa avek “bann gran brans.” (Mark 4:31, 32) (2) Lasirans ki i pou pouse. “Kan en dimoun i plant [sa lagrenn] dan later i grandi.” Zezi pa ti dir, “I kapab grandi.” Plito i ti dir: “I grandi.” Personn pa kapab anpes li pouse. (3) Sa pye ki pe grandi i atir latansyon bann viziter e i en landrwa reste. “Bann zwazo dan lesyel” i vini e “fer zot nik anba son lonbraz.” Ki mannyer sa trwa laspe i aplikab dan sa rekolt spirityel modern?\n12. Ki mannyer sa parabol lo lagrenn moutard i aplik avek rekolt dan nou letan? (Vwar osi latab “ Sif letid Labib ki kontinyen ogmante.”)\n12 (1) Lafason i pouse: Sa parabol i met lanfaz lo sa mesaz ki propaze ensi ki progre kongregasyon. Depi 1919, sa bann travayer devoue in ganny rasanble dan kongregasyon Kretyen ki ti’n ganny restore. Sa letan, lakantite travayer ti ptigin, me vitman i ti vin bokou. Anfet, son progre depi dan bann lannen 1900 ziska ozordii vreman enkrwayab! (Iza. 60:22) (2) Lasirans: Personn pa’n kapab anpes bann Kretyen vin bokou. Menm si lennmi Bondye i met tou sort lobstak parey ros dan son semen, sa pti lagrenn in kontinyen pouse, i tir tou sa bann lobstak. (Iza. 54:17) (3) Landrwa reste: Sa “bann zwazo dan lesyel” ki trouv en landrwa reste dan sa pye i reprezant sa plizyer milyon endividi ki annan sa bon kondisyon leker sorti dan plis ki 240 pei e ki’n aksepte mesaz Rwayonm e form parti kongregasyon Kretyen. (Ezek. 17:23) Laba zot resevwar nouritir spirityel, repo ek proteksyon.—Iza. 32:1, 2; 54:13.\nParabol lagrenn moutard i montre ki bann dimoun dan kongregasyon i annan en landrwa reste e zot ganny proteze (Vwar paragraf 11, 12)\n13. Ki laspe predikasyon sa parabol lo lelven i fer resorti?\n13 Parabol lelven. Apre ki en madanm i azout en pe lelven avek en ponnyen lafarin, sa lelven i fer monte sa lapat antye. (Lir Matye 13:33.) Lefet ki lelven i fer monte lapat antye, ki sa i endike? Annou vwar. (1) I annan en transformasyon. Sa lelven i propaze ziska ki ‘lapat antye i monte.’ (2) I propaz partou. Sa lelven i fer monte sa lapat antye. Ki mannyer sa de pwen i aplik avek rekolt spirityel dan nou letan?\n14. Ki mannyer sa parabol lo lelven i aplik avek rekolt dan nou letan?\n14 (1) Transformasyon: Lelven i reprezant mesaz Rwayonm e sa lafarin i reprezant limanite. Parey lelven i fer en transformasyon dan sa lafarin apre ki zot in ganny melanze ansanm, mesaz Rwayonm i transform leker en dimoun apre ki i’n aksepte sa mesaz. (Rom. 12:2) (2) Propaz partou: Lefet ki lelven i propaz partou, sa i montre ki mesaz Rwayonm osi i propaz partou. Sa lelven i finalman propaz dan tou sa lapat. Pareyman, mesaz Rwayonm in propaze “ziska tou bann landrwa pli elwannyen lo later.” (Akt 1:8) Sa laspe dan sa parabol i osi endike ki menm dan bann landrwa kot predikasyon i anba restriksyon, sa mesaz Rwayonm pou propaze, menm si bokou pa remark nou aktivite dan sa bann rezyon.\n15. Ki mannyer sa parol dan Izai 60:5, 22 in ganny akonplir? (Vwar osi bwat “ Zeova in fer li posib” e “ Lafason ki ‘sa enn ptipti’ in vin ‘en nasyon pwisan.’”)\n15 Apepre 800 an avan ki Zezi ti rakont sa parabol, atraver Izai, Zeova ti predir lanpler ki sa rekolt spirityel ti pou arive e lazwa ki sa rekolt ti pou anmennen. * Zeova ti endike ki en kantite dimoun “sorti byen lwen” ti pou vin ver son lorganizasyon. I ti dir avek en “madanm” spirityel ki ganny reprezante par bann Kretyen swazir lo later la konmela: “Ou pou vwar e ou pou dan lazwa, ou leker pou bate e deborde avek lazwa, akoz ou pou ganny larises lanmer e ou pou ganny bann resours bann nasyon.” (Iza. 60:1, 4, 5, 9) Pa sa parol i definitivman vre! Ozordi, bann ki servi Zeova pour plizyer lannen i sirman dan en gran lazwa anmezir zot vwar lakantite proklanmater dan zot pei pe ogmante sorti zis en ptigin pour vin plizyer milye.\nAkoz tou serviter Zeova i annan rezon pour dan lazwa\n16, 17. Dan ki sans “sa ki senmen e sa ki rekolte zot ganny kontantman ansanm”? (Vwar osi bwat “ De trak ti tous de leker dan rezyon Amazonn.”)\n16 Petet ou rapel ki Zezi ti dir son bann zapot: “Sa ki fer rekolt i . . . ranmas bann lagrenn pour lavi eternel, e dan sa fason, sa ki senmen e sa ki rekolte zot ganny kontantman ansanm.” (Zan 4:36) Ki mannyer nou ganny ‘kontantman ansanm’ dan sa rekolt mondyal? Dan diferan fason. Annou vwar trwa.\n17 Premyerman, nou kontan pour vwar rol Zeova dan sa travay. Kan nou pres sa mesaz Rwayonm, nou pe senm lagrenn. (Mat. 13:18, 19) Kan nou ed en dimoun pour vin en disip Kris, nou pe rekolte fri. Nou tou nou zwaye anmezir nou get avek ladmirasyon lafason ki Zeova i fer lagrenn laverite “zermen e grandi.” (Mark 4:27, 28) Serten lagrenn ki nou senmen i pouse pli tar e lezot ki rekolte zot. Petet ou’n ganny en leksperyans preski parey pour Joan, en ser Langleter ki ti batize 60 an pase. I ti dir: “Mon’n zwenn bann dimoun ki’n dir mwan ki mon ti plant en lagrenn dan zot leker kan mon ti pres avek zot en bann letan pase. San ki mon konnen, pli tar lezot Temwen ti etidye Labib avek zot e ed zot vin en serviter Zeova. Mon kontan ki sa lagrenn ki mon ti plante in pouse e i’n ganny rekolte.”—Lir 1 Korentyen 3:6, 7.\nZEOVA IN FER LI POSIB\nZEZI ti dir: “Sa ki pa posib pour dimoun fer, i posib pour Bondye.” (Lik 18:27) Bokou parmi nou in fer leksperyans ki sa parol i vre. Malgre tou zefor ki lezot in fer pour aret predikasyon, Zeova pe ed nou kontiny sa travay.\nZacharie Elegbe (aze 66 an, batize an 1963) i rapel lefe ki en restriksyon lo bann aktivite Temwen Zeova Benen ti an realite ed nou bann frer: “An 1976, kan nou ti annan 2,300 proklanmater, nou travay ti ganny bàn e gouvernman ti donn lord pour anons sa restriksyon lo radyo dan tou langaz sa pei. Sa pa ti’n deza arive. Menm si dimoun Benen ti koz plis ki 60 langaz, bann progranm radyo sa lepok ti normalman ganny fer dan zis senk langaz. Alor, ler sa restriksyon ti ganny transmet lo radyo dan tou langaz sa pei, plizyer milye dimoun ki ti pe reste dan bann landrwa izole ti tann koz lo nou pour premye fwa. Zot ti mazinen, ‘Be, lekel Temwen Zeova e akoz zot anba restriksyon?’ Pli tar, kan nou ti pres dan sa bann rezyon, en kantite dimoun pa ti tarde pour aksepte laverite.” Konmela, i annan plis ki 11,500 Temwen, Benen.\nMariya Zinich (aze 74 an, batize an 1957): “Kan mon ti apepre 12 an, nou fanmir antye ti ganny deporte Likrenn pour al Siberi, Larisi. Gouvernman ti pe fer tou pour ki nou aret prese dan ansyen Linyon Sovyetik, me par kont, nou ti kontinyelman ogmante. Kan mon ti vwar sa ogmantasyon enpresyonan malgre lopozisyon sever, mon ti konvenki ki sa se travay Zeova. Personn pa kapab aret li!” En lot ser ki apel Mariya (aze 73 an, batize an 1960) ti dir: “Gras a nou deportasyon pour al Siberi, gouvernman in permet bann dimoun dan sa rezyon izole tann laverite.”\nJesús Martín (aze 77 an, batize an 1955) i rapel: “Kan mon ti aprann laverite, i ti annan 300 Temwen isi Lespanny. An 1960, nou ti eksperyans britalite ek persekisyon. Gouvernman ti donn lord lapolis pour fors Temwen Zeova pour aret prese. Sa letan, nou pa ti ni menm konnen ki mannyer nou ti pou kapab pres sa bon nouvel dan sa pei. Tou keksoz ti paret kont nou. Me, ozordi zour i annan 111,000 Temwen Lespanny. Lefet ki mon’n vwar sa ogmantasyon malgre sa bann lopozisyon, sa in konvenk mwan ki Zeova i lo nou kote, nanryen pa enposib!”\n18. Dapre 1 Korentyen 3:8, ki rezon nou annan pour zwaye?\n18 Dezyenmman, nou reste bann travayer zwaye kan nou gard antet sa ki Pol ti dir: “Sakenn pou ganny son saler dapre son travay.” (1 Kor. 3:8, nou ki’n met an italik.) Sakenn pou ganny rekonpanse dapre sa travay, pa dapre rezilta sa travay. Pa sa i rekonfortan pour sa bann ki pres dan bann teritwar kot napa bokou dimoun ki aksepte laverite! Dan lizye Bondye, sak Temwen ki partisip dan sa travay avek tou zot leker, pe “raport bokou fri” e alor, zot annan tou rezon pour rezouir.—Zan 15:8; Mat. 13:23.\n19. (a) Ki mannyer sa profesi dan Matye 24:14 i relye avek nou lazwa? (b) Ki nou devret gard antet menm si personnelman nou pa pe reisi fer en disip?\n19 Trwazyenmman, nou kontan ki sa travay nou pe fer pe akonplir profesi Labib. Get larepons ki Zezi ti donn son bann zapot ler zot ti demann li: ‘Dir nou kan tousala pou arive, e ki siny ki pou endik ou prezans ek konklizyon sa move lemonn?’ I ti dir zot ki predikasyon dan lemonn antye ti pou en laspe sa siny. Eski i ti pe koz lo sa travay pour fer disip? Non. I ti dir: “Sa Bonn Nouvel Rwayonm pou ganny anonse partou dan lemonn pour tou dimoun konnen.” (Mat. 24:3, 14, nou ki’n met an italik.) Alor, pres lo Rwayonm, setadir, senm lagrenn i en laspe sa siny. Me, anmezir nou pres sa bon nouvel, nou devret gard antet ki menm si nou pa reisi fer en disip, nou deza pe reisi akoz nou pe fer ‘dimoun konn’ sa mesaz. * Wi, ki swa dimoun i aksepte oubyen non, nou pe ede akonplir profesi Zezi e nou annan sa loner pour “travay ansanm” avek Bondye. (1 Kor. 3:9) Pa sa i en bon rezon pour rezouir!\n“Depi soley leve ziska soley kouse”\n20, 21. (a) Ki mannyer sa parol dan Malaki 1:11 ti ganny akonplir? (b) An rapor avek travay rekolt, ki ou determinen pour fer e akoz?\n20 Dan premye syek, Zezi ti ed son bann zapot pour konpran ki sa travay rekolt i irzan. Depi 1919 an montan, Zezi in ed son bann disip dan nou letan pour konpran sa menm laverite. An rezilta sa, pep Bondye in entansifye zot travay. Anfet, personn pa’n reisi aret sa travay rekolt. Parey profet Malaki ti predir, predikasyon pe ganny fer “depi soley leve ziska soley kouse.” (Mal. 1:11) Sertennman, depi soley leve ziska soley kouse, depi les ziska was, nenport kote zot ete lo later, bann senmer ek travayer rekolt senbolik pe travay e rezouir ansanm. Depi soley leve ziska soley kouse, depi bomaten ziska aswar, ouswa lazournen antye, nou fer sa travay ki nou konnen i irzan.\n21 Ler nou reflesir lo sa apepre 100 an pase e vwar ki mannyer en pti group serviter Bondye in pouse ouswa grandi pour vin “en nasyon pwisan,” nou leker i sirman “bate e deborde” avek lazwa. (Iza. 60:5, 22) Annou fer sir ki nou lazwa ek lanmour pour Zeova, “Propriyeter rekolt” i pous nou pour kontinyen partisipe e fini sa pli gran rekolt dan listwar!—Lik 10:2.\n^ par. 3 Remark Zezi konsernan ‘lagrenn ki’n mir,’ ki literalman an Grek i vedir ‘lagrenn i blan’ ti kapab pe refer avek bann rob blan bann Samariten ki Zezi ti vwar pe vini.\n^ par. 9 Pour konn plis lo sa bann lannen ek deseni ki ti swiv, nou ankouraz ou pour lir paz 425-520 dan liv Jehovah’s Witnesses—Proclaimers of God’s Kingdom, ki koz lo sa ki ti ganny akonplir dan travay rekolt depi 1919 ziska 1992.\n^ par. 15 Pour plis detay lo sa profesi enteresan, vwar liv Isaiah’s Prophecy—Light for All Mankind II lo paz 303-320.\n^ par. 19 Bann Etidyan Labib ti’n deza fini konpran sa laverite fondamantal. Zion’s Watch Tower le 15 Novanm 1895 ti dir: “Si zis en ptigin dible i kapab ganny rasanble, en kantite temwannyaz lo laverite i kapab ganny donnen. . . . Tou dimoun i kapab pres levanzil.”\nKi sa Rwayonm in akonplir an rapor avek rekolt spirityel?\nKi mannyer sa parabol lo lagrenn moutard ek lelven i ankouraz ou pour akonplir ou minister?\nKi rezon ou annan pour ou dan lazwa akoz predikasyon?\nDE TRAK TI TOUS DE LEKER DAN REZYON AMAZONN\nEN ANSYEN fidel aze 91 an ki apel Antônio Simões, i kontan pour rapel lafason ki son papa ek son tonton ti aprann laverite atraver de trak ki Temwen Zeova ti pibliye. I ti demann son de viziter: “Eski zot ti a kontan konn zot zistwar?” Zot ti dir: “Byensir!” Lizye Antônio i briye e avek en sourir i asize pour rakont sa zistwar.\n“Mon papa Zeno ti en paster Baptist. An 1931, i ti al dan en landrwa izole dan lafore Amazonn pour vizit en manm legliz. Dan lakour sa madanm, i ti vwar de trak baze lo Labib. Sa madanm ti’n trouv sa de trak kot legliz, me i pa ti konnen lekel ki ti’n kit zot laba. Enn sa trak ti koz lo lanfer e lot lo rezireksyon. Papa ti ganny touse par sa ki i ti pe lir. Deswit i ti mazin son bofrer Guilherme ki souvan ti’n dir li: ‘Mon pa krwar dan lanfer mwan. I enposib pour en Bondye lanmour kre en landrwa parey.’ Byen kontan pour montre Guilherme sa bann trak, Papa ti anbark dan son pirog e pagaye pour wit erdtan ziska Manaquiri, en pti kominote kot Guilherme ti reste, pros avek en landrwa ki apel Manaus.\nPremye kongregasyon dan Leta Amazonn, Brezil\n“Apre ki Papa ek Tonton Guilherme ti egzamin sa de trak, zot tou le de zot ti dir, ‘Be sa se laverite!’ Deswit zot ti ekri biro brans Brezil pour demann piblikasyon. Papa ti renonse konman en paster e zot de mon tonton, zot ti konmans anons mesaz Labib dan sa rezyon izole. Bann dimoun ti sitan aksepte laverite avek gran ker ki dan lespas enn an, en kongregasyon ti ganny formen Manaquiri. Pa bokou letan apre, 70 vilazwa ti asiste renyon e sa letan i ti sa pli gran kongregasyon Brezil.” Antônio i aret en kou. Apre i demande, “Eski pa i vreman gou pour tande ki mannyer mesaz Rwayonm in ariv ziska Amazonn?” Definitivman wi. De pti lagrenn disperse, de pti trak lo Labib ti ase pour pran rasin dan sa gran lafore Amazonn e pouse pour vin en gran kongregasyon. Ozordi, i fer 83 an depi ki kongregasyon Manaquiri i egziste e i nepli sa sel kongregasyon dan Leta Amazonn, Brezil, i enn parmi sa 143 kongregasyon laba!\nLAFASON KI “SA ENN PTIPTI” IN VIN “EN NASYON PWISAN”\n“SA ENN ki pti pou vin en milye, e sa enn ptipti en nasyon pwisan. Mwan menm Zeova, mon pou akseler li dan son letan.” (Iza. 60:22) Ki mannyer sa profesi in ganny realize? Ki lefe son lakonplisman in annan lo bann ki lontan i Temwen?\nBörje Nilsson (aze 84 an, batize an 1943): “Mon rapel en frer swazir ki ti en colporteur dan bann lannen 1920. Ler i ti ganny donnen pros lanmwatye teritwar Laswed pour li prese, i ti aksepte e konmans prese. Sirman sa travay ki li ek lezot serviter fidel ti fer in pey fre! Ozordi i annan plis ki 22,000 proklanmater Laswed. Menm si mon vye, mon anvi kontinyen obeir e partisip dan servis Zeova. Lekel ki kapab konn bann sirpriz ki Zeova pe anmase pour nou?”\nEtienne Esterhuyse (aze 83 an, batize an 1942): “Ler mon mazin sa kantite serviter Zeova ki i annan Sidafrik ozordi, mon kontan pour mazin lepase parski pep Zeova in ogmante sorti apepre 1,500 an 1942 pour vin plis ki 94,000 ozordi. I vreman ranforsi mon lafwa pour form parti sa gran lorganizasyon!”\nKeith Gaydon (aze 82 an, batize an 1948): “Pour vwar sa ogmantasyon dan lakantite proklanmater Langleter ogmante sorti apepre 13,700 an 1948 pour vin plis ki 137,000 ozordi i montre mwan ki sa se travay Zeova. I ti pou enposib pour imen fer sa lo zot menm, Zeova ki ‘sa Enn ki fer bann keksoz merveye.’”—Egz. 15:11.\nUlrike Krolop (aze 77 an, batize an 1952): “Apre Dezyenm Lager Mondyal, bann kongregasyon Lalmanny ti pli determinen akoz leta lespri devoue bann Temwen ki ti’n fer fas avek persekisyon Nazi. Bann dimoun ti bezwen rekonfor e nou ti rekonfort zot san ezite akoz bann Temwen pa ti’n partisip dan sa lager terib. Diran sa dernyen 60 an, mon’n vwar ki mannyer lespri sen Bondye in gid son pep. Ozordi, i annan plis ki 164,000 Temwen isi. Pa sa i en zoli rezilta!”\nMariya Brinetskaya (aze 77 an, batize an 1955): “Pour pa ganny arete, mon ti ganny batize aswar dan fernwanr. Pli tar, mon msye ti ganny anvoye dan en kan byen lwen akoz i ti en Temwen. Me mwan, mon ti kontinyen prese dan mon vilaz isi Larisi, me mon ti bezwen fer byen atansyon. Kantmenm sa, serten mon bann vwazen ti aksepte laverite. Sa letan, i ti annan zis en ptigin frer ek ser Kretyen. Mon kontan ki ozordi i annan plis ki 168,000 Temwen Larisi!”\nKimiko Yamano (aze 79 an, batize an 1954): “Ler mon ti tande an 1970 ki i ti annan 10,000 proklanmater Zapon, mon ti plere avek lazwa e sa ti motiv mwan pour refer en promes avek Zeova, ‘Tan ki mon ankor vivan, mon pou fidel avek ou.’ Zis mazin sa lazwa ki mon annan la konmela parski aprezan nou annan plis ki 216,000 proklanmater!”\nDaniel Odogun (aze 83 an): “Zour mon ti batize an 1950, i ti annan 8,000 proklanmater Nizerya. Ozordi, i annan apepre 351,000 proklanmater! Dan lasanble, mon vreman kontan kan mon vwar sa kantite dimoun ki vini, i fer mwan mazin Agai 2:7. Zeova pe vreman sekwe bann nasyon e tou bann keksoz presye pe vini. Mon ankor touzour pe fer mon mye dan predikasyon akoz predikasyon i sa fason pour mwan dir, ‘Mersi, Zeova!’”\nCarlos Silva (aze 79 an): “Letan mon ti batize an 1952, i ti annan 5,000 Temwen Brezil. Sa menm lannen, i ti annan en lasanble dan en lasal sport São Paulo. I ti annan de loto dan parking. En frer ti montre ledwa lo Stad Pacaembu ki pa ti tro lwen lanmenm e i ti demann mwan, ‘Eski ou krwar ki nou pou kapab ranpli laba en zour?’ I ti paret enposib, me an 1973, sa stad ti plen avek 94,586 dimoun ki ti asiste! Ozordi, i annan plis ki 767,000 frer ek ser Brezil. I vreman gou pour vwar sa ogmantasyon!”\nCarlos Cázares (aze 73 an): “Kan mon ti batize an 1954, i ti annan 10,500 proklanmater Meksiko. I ti telman annan en gran bezwen pour plis proklanmater ki mon ti ganny apwente sirveyan rezyonal a laz 21 an. I’n vreman en gran privilez pour mwan vwar avek mon de lizye lakonplisman Izai 60:22. Aprezan i annan plis ki 806,000 proklanmater ki pe kondwir plis ki en milyon letid Labib. I enkrwayab!”


En latant dan letan Moiz | Leson Labib pour zanfan\nEn latant pour ador Zeova\nLer Moiz ti lo Montanny Sinai, Zeova ti demann li pour fer en latant spesyal ki apel en tabernak, kot bann Izraelit ti pou kapab ador Li. Zot ti kapab anmenn sa latant avek zot kot zot ti ale.\nZeova ti dir: ‘Demann lepep pour donn sa ki zot kapab pour fer sa latant.’ Bann Izraelit ti donn lor, larzan, kwiv, bann pyer presye ek bizou. Zot ti osi donn lalenn, linenn, lapo zannimo ek lezot keksoz ankor. Zot ti donn sitan en kantite keksoz ki Moiz ti dir zot: ‘Nou’n ganny ase materyo! Pa bezwen anmenn ankor.’\nEn kantite zonm ek fanm kalifye ti ede konstri latant. Zeova ti ed zot pour vin byen malen pour fer sa travay. Serten dimoun ti fer difil, latwal oubyen brode. Lezot ankor ti prepar bann ros, lor oubyen dibwa.\nBann dimoun ti fer sa latant zis parey Zeova ti’n dir zot. Zot ti fer en zoli rido pour separ sa latant an de. En kote ti apel Sen e sa lot kote Tre Sen. Dan landrwa Tre Sen, i ti annan lars lalyans, ki ti ganny fer avek dibwa akasya ek lor. Dan landrwa Sen, i ti annan en lalanp annor, en latab e osi en lotel pour bril lansan. Dan lakour toultour sa latant, i ti annan en basen an kwiv ek en gran lotel. Sa lars lalyans ti fer bann Izraelit rapel ki zot ti promet pour obei Zeova. Eski ou konnen kisisa en lalyans? En lalyans i en promes spesyal.\nZeova ti swazir Aaron ek son bann garson pour travay dan sa latant konman bann pret. Zot ti bezwen pran byen swen avek sa landrwa e ofer bann sakrifis pour Zeova. Zis Granpret Aaron ki ti annan drwa antre dan Tre Sen. I ti fer sa en fwa par lannen pour ofer sakrifis pour son pese, pese son fanmir ek pese nasyon Izrael.\nBann Izraelit ti fini konstri sa latant oubyen tabernak enn an apre ki zot ti’n kit Lezip. Aprezan zot ti annan en landrwa pour ador Zeova.\nZeova ti ranpli sa latant avek son laglwar e i ti fer en nyaz aparet par lao sa latant. Tan ki sa nyaz ti reste par lao latant, bann Izraelit ti reste lanmenm. Me ler sa nyaz ti bouze, zot ti konnen ki i ti’n ariv ler pour zot deplase. Zot ti demont sa latant e swiv sa nyaz.\n“Alor mon ti tann en lavwa for sorti kot tronn dir: ‘Gete! Latant Bondye i avek bann imen, i pou reste avek zot, zot pou vin son pep e Bondye li menm pou avek zot.’”—Revelasyon 21:3\nKestyon: Ki Zeova ti demann Moiz pour fer? Ki responsabilite Zeova ti donn Aaron ek son bann garson?\nEgzod 25:1-9; 31:1-11; 40:33-38; Ebre 9:1-7\nPartaze Partaze En latant pour ador Zeova\nlfb leson 25 p. 64-65


Ulf Blanck | Ulf Blanck - Rick Nautilus-Teil 5: UFO in Seenot. - (MP3-CD) - MediaMarkt\n| Art.-Nr. 2775134 | DER AUDIO\nUlf Blanck - Rick Nautilus-Teil 5: UFO in Seenot. - (MP3-CD)\nTitel Rick Nautilus-Teil 5: UFO in Seenot.